Prijepolje, Priboj, Nova Varoš: Bez organizovanog dočeka u Limskoj dolini - PPmedia\nPosted on\t31 децембра, 2016 2:51 pm by adminpp033\nOrganizovanog dočeka Nove godine na trgovima u Limskoj dolini ovog 31. decembra neće biti. Naime, za razliku od prošle godine kada su u Prijepolju i Priboju organizovani koncerti ove godine se od te ideje odustalo. Iz opštine Priboj kažu da su novac predviđen za organizaciju koncerta preusmerili Centru za socijalni rad. Dok Prijepolje ne da nije imalo u planu da organizuje doček na trgu već u lokalnoj samoupravi i Turističkoj organizaciji nisu našli za shodno ni grad da ukrase onako kako treba.\nOrganizovanog dočeka neće biti ni u Novoj Varoši, ali za razliku od Prijepolja, grad podno Zlatara je ukrašen onako kako dolikuje jednom turističkom mestu, pa po oceni mnogih nikada lepše nije izgledao uoči dočeka Nove godine.\nKako nema organizovanog dočeka na trgovima, tako su ugostiteljski objekti u ova tri grada popunjeni do poslednjeg mesta. Mladi će najluđu noć dočekati u diskotekama i klubovima, dok će oni stari i sa dubljim džepom u novu godinu ući iz restorana i hotela. Mesta za doček i prva tri dana naredne godine skoro i da nema kada su u pitanju hoteli na Zlataru. Direktorke hotela Panorama i Zlatarski biseri Rosa Jakovljević i Ivana Novaković u glas kažu da su odavno novogodišnji aranžmani rasprodati te da slobodnih mesta u ova dva hotela ima tek nakon 4 januara.\nOznake: Ivana Novakovic, Nova godina, Rosa Jakovljević, vesti nova varoš, vesti priboj, vesti prijepolje, Zlatar


Udruženje Preporod je nevladina organizacija registrovana 26.juna 2006.godine, na Svjetski dan borbe protiv droga, rješenjem Ministarstva pravde Vlade Republike Crne Gore, broj 02-3254/06. Cilj organizacije je pomoći osobama koje imaju problema sa zavisnošću, članovima njihovih porodica, povratnicima sa liječenja, kao i svima koji žele čuti o drogama i kako im se oduprijeti. Djeluje na nivou cijele Crne Gore. S’ obzirom na detalj da je prva organizacija u Crnoj Gori koja je van institucija sistema počela pružati konkretnu pomoć zavisnicima/cama i njihovim porodicama, smatra se začetnikom vaninstitucionalnog tretmana zavisnosti u Crnoj Gori.\nKako u vremenu osnivanja Preporoda u Crnoj Gori i nije bilo uslova za dugotrajan stacionaran (i uz to) besplatan tretman zavisnika/ca, naša primarna misija je bila da se osobe koje su zavisne motivišu i odobrovolje da prihvate takvu vrstu tretmana. Za to vrijeme, bili smo poprilično inovativni za područje Crne Gore, makar iz dva razloga: počeli smo upućivati ljude u komune, za koje se do tada u Crnoj Gori skoro pa i da nije znalo, i još, to je radio neko ko je i sam u svojoj prošlosti bio zavisnik.\nGlavno oružje u radu Preporoda i jeste iskustveno savjetovanje. Znači oni koji su već prošli tretman i riješili svoj problem, svoje iskustvo stavljaju na raspolaganje drugima, novim momcima i curama, i usmjeravaju ih na stvari koje treba tretirati. I bilo je poteškoća i nevjerice kada je Preporod krenuo u priču, jer smo prvi u CG krenuli na način da oni koji su bili, pomažu onima koji još uvijek jesu. Ali vrijeme je donijelo rezultate, pa se onda i nevjerica povukla. Uspijevalo se postići da momci i cure sa problemom zavisnosti prihvataju savjete i sugestije iz Preporoda, i odlaze na tretman. Neki od njih, koji su iskoristili vrijeme provedeno na rehabilitaciji i zadržali tamo stečene vrijednosti, danas su i sami aktivni u Preporodu, i svjedoče drugim ljudima da postoji izlaz iz zavisnosti.\nHtjeli mi to, ili ne, obzirom da smo najstarija organizacija u Crnoj Gori koja za pomoć drugima koristi i iskustva ljudi koji su pobijedili zavisnost , postali smo mjerilo i za organizacije koje su se pojavile nakon Preporoda, a svoj rad su takođe počele bazirati na ličnim iskustvima. Neke od njih, pomognute savjetima iz Preporoda, i same danas imaju svoje mjesto u pomaganju zavisnicima/cama. Zvanje začetnika vaninstitucionog i iskustvenog tretmana zavisnosti u Crnoj Gori, ostaje nam čast i obaveza za sva vremena. Imajući u vidu činjenicu da se i u apstinenciji raste i zrijeva, najduži „iskustveni“ staž nas je stavio u ulogu „starijeg brata“, jer kako više vidi onaj sa 5 od onoga sa 3 godina apstinencije, kontinuirano smo otvoreni za podršku i ovog tipa, i smatramo je jako dragocjenom.\nNa našem putu “saveznicima” vidimo sve one koji na bilo koji način utiču da se problem zavisnosti kvalitetno rješava.\nPreporod je član međunarodnih mreža i organizacija koje tretiraju problematiku zloupotrebe psiho aktivnih supstanci, kao što su Svjetska federacija protiv droga WFAD i Evropa protiv droga EURAD. U okviru EURADa prošle godine je pokrenuta Mreža oporavljenih zavisnika (RUN) čiji je Preporod zastupnik za Crnu Goru. Takođe je jedan od osnivača neformalne Balkanske unije protiv ovisnosti, koju tvore organizacije sa prostora ex YU.


„Veseli se srpski rode“ – uvertira pred meč loptu u Podgorici /video/ - Sputnjik Srbija\n„Veseli se srpski rode“ – uvertira pred meč loptu u Podgorici /video/\n17:48 19.05.2021 Preuzmite kraći link\nKošarkaška ekipa Crvene zvezde povela je sa 2:0 u finalnoj seriji ABA lige, a njeni igrači Branko Lazić i Marko Simonović veliku prednost u duelu sa podgoričkom Budućnosti proslavili su uz pesmu „Veseli se srpski rode“.\nU utorak je odigran drugi meč finalne serije između košarkaša Crvene zvezde i Budućnosti, čime je ekipa iz Beograda stekla veliku prednost pred selidbu u Podgoricu i potencijalne dve utakmice na gostujućem terenu.\nCrveno-belima biće dovoljna jedna pobeda na gostovanju kako bi odbranili titulu šampiona Jadranske lige.\nUkoliko u Sportskom centru Morača dođe do izjednačenja na 2:2 u seriji, meč odluke biće odigran u dvorani „Aleksandar Nikolić“.\nDvojica veterana ekipe Dejana Radonjića, Branko Lazić i Marko Simonović proslavili su maksimalnu prednost koju je Zvezda stekla u Beogradu uz pesmu Danice Crnogorčević „Veseli se srpski rode“.\nTreća utakmica finala ABA lige na programu je 22. maja sa početkom od 20:30.\n►Zvezda prekršila pravila – „sada je red“ na Budućnost\n►Bobi se setio NATO agresije: Svi smo spavali u istoj sobi... /video/\n►U Beogradu prekršena pravila – šta se sprema u Podgorici?\nKK Budućnost, Crvena zvezda, ABA liga


KRIVOKAPIĆ, KNEŽEVIĆ I DEMOKRATE DEMANTUJU: Niti ima obraćanja javnosti, niti ima personalnih rješenja za novu Vladu – Volim Podgoricu\nPočetna/Najčitanije/KRIVOKAPIĆ, KNEŽEVIĆ I DEMOKRATE DEMANTUJU: Niti ima obraćanja javnosti, niti ima personalnih rješenja za novu Vladu\nAdmin Send an email 28. Oktobra 2020.\nMandatar za sastav nove crnogorske Vlade Zdravko Krivokapić demantovao je da će se sjutra obratiti građanima sa informacijama o novoj Vladi.\n“U pojedinim medijima u CG i regionu pojavila se informacija da sjutra imam press konferenciju u svojstvu mandatara za sastav Vlade. Obavještavam sve medije da je u pitanju dezinformacija i podsjećam da je moj twitter nalog mjesto na kojem se mogu naći sve zvanične informacije”, napiao je Krivokapić na svom zvaničnom Tviter nalogu.\nPodsjetimo, Krivokapić je poslao ponudu listama koje čine većinu u novoj vlasti, i ponudio im resore, a u pojedinim medijima su e već pojvali imena navodnih kandidata za ministarska mjesta iz redova Demokrata i Demokratskog fornta.\nOni su ovo, međutim, takođe demantovali.\n„Imajući u vidu medijske špekulacije o kadrovima iz reda Demokrata koji će upravljati određenim resorima u budućoj Vladi Crne Gore, ističemo da iza takvih navoda ne stoji Demokratska Crna Gora“, navode Demokrate.\nDodaju da je u toku jedna od faza pregovora o formiranju nove, demokratske i proevropske Vlade, u okviru koje će se usaglasiti kadrovska rješenja shodno dogovorenim principima.\n„Demokratska Crna Gora će u konačnom predložiti kompetentne kadrove za upravljanje odgovarajućim resorima, na osnovu odluka nadležnih organa Partije saglasno Statutu. Sve do donošenja konačnih i zvaničnih odluka Partije, personalna rješenja koja se pominju u javnosti predstavljaju medijske špekulacije“, zaključuju Demokrate.\nJedan od lidera Demokratskog fronta i predsjednik DNP-a Milan Knežević takođe je demantovao navode o imenima kandidata za ministarske pozicije.\n“Koliko je meni poznato, a još sam pri čistoj svijesti i zdravoj pameti, ni DF, ni SNP, nije predao spisak kandidata za buduću Vladu. A Vijestima hvala što računaju na mene, to mi mnogo znači sad kad je srednjeevropsko vrijeme vraćeno jedan sat unazad i prije se smrkava“, poručio je Knežević.\nDritan Abazović, lider koalicije Crno na bijelo saopštio je danas da oko resora MUP, koji je mandatar ponudio Demokratskom frontu ne može biti diskusije.\n“Koncept ekspertske Vlade je najbolje rješenje i ostajemo u potpunosti privrženi toj ideji. Oko sektora bezbjednosti nema diskusije, a to podrazumijeva i MUP. Držimo se dogovora i poštovanja principa. Nećemo dozvoliti bilo kakvo kockanje sa nacionalnim interesima Crne Gore”, napisao je Abazović na svom Tviteru.\nVijesti su objavile ranije danas da su poslanici Demokratske Crne Gore Dragan Krapović, Momo Koprivica i Danilo Šaranović kandidati za resore vanjskih poslova, pravde i kulture u novoj vladi, a da su kandidati Demokratskog fronta za novu Vladu lideri tog saveza Nebojša Medojević, Andrija Mandić i Milan Knežević, kao i poslanici Milutin Đukanović i Slaven Radunović.\nKRIVOKAPIĆ: Nije me Mandić postavio za nosioca liste, oni su se viđali sa ljudima koje zovu tajkunima, ja nisam\nDemokrate predložile kandidate za ministre\nDARMANOVIĆ: "Crna Gora ima najnižu stopu migracije mladih među balkanskim zemljama"


Kohezivan, dosledan i troškovno efikasan pristup upravljanju rizicima i pretnjama koje utiču na performanse organizacije i/ili pružanju usluga organizacije je neophodno. Da bi se postigao takav pristup, organizacija mora da:\nRaspolaže menadžerima koji podržavaju razvoj, primenu i stalnu upotrebu bezbedenosnih mera;\nObezbedi stručnost i veštine potrebne za razvoj i održavanje sveobuhvatnog, efektivnog, efikasnog i visoko kvalitetnog Programa bezbednosti;\nSprovodi Program bezbednosti u celoj organizaciji u svim oblastima;\nObezbedi da i privatni i nezavisni provajderi usluga imaju adekvatne programe bezbednosti;\nProveri celovitost i odgovarajuću upotrebu sprovedenih mera bezbednosti;\nObezbedi kontinuirano praćenje bezbednosti, korporativnih, operativnih i konsalting usluga, putem aktivnosti praćenja elektronskih pretnji i programau svim segmentiima Strategije bezbednosti;\nObezbediti kontinuirane, operativne i konsalting usluge bezbednosti;\nUspostavi efikasnu, delotvornu mrežu ljudi koji rade sa sektorom korporativne bezbednosti, a sa ciljem da brzo prikupljaju i šire informacije o nastalom riziku, na nivou cele organizacije i preko privatnih provajdera usluga kad god je potrebno: na primer izveštavanjeo nastalim lokalnim pretnjama i širenje uputstva o sprovođenju bezbednosnih mera za neposredno eliminisanje ili smanjenje uticaja nastale pretnje;\nsprovodi redovne recenzije samog procesa korporativnog upravljanja i procenu tehnologije, kako bi se obezbedio i na dalje efikasan sistem kontrole.\nU ovoj fazi broj upravnih odbora, grupa i pojedinaca unutar organizacije koji su uključeni u proces izrade programa je ograničen. Pored top menadžmenta organizacije, uključuje se sektor korporativne bezbednosti kome je bezbednost preduzeća osnovna aktivnost i jedina odgovornost. Za većinu, bezbednost predstavlja samo mali deo odgovornosti u njihovim programima. Zajedno oni i dalje čine moćan aparat za isporuku kohezivnog, doslednog, i isplativog Programa za bezbednost.\nGrupe koje je potrebno uključiti:\nSve organizacije i pojedince gore identifikovane\nPrivatne provajdere usluga (Eksterni poslovni partneri)\nGroupe koje je potrebno konsultovati:\nMenadžment preduzeća, sektor korporativne bezbednosti, nezavisne stručnjake i konsalting kuće, što je i preporuka međunarodnih organizacija i institucija.\nTabela : Učestalost kojom kompanije obnavljaju svoju strategiju korporativne bezbednosti\nKljučni faktori koji vode kompanije da se razvijaju ka korporativno bezbednoj kompaniji:


Boeing zaustavlja proizvodnju aviona 737 MAX\nBeoing 737 MAX poleće sa aerodroma u Rentonu u državi Washington, 11. decembra 2019. (Foto: AP)\nDionice kompanije Boeing i njenih glavnih globalnih snabdjevača su u padu nakon što je američki proizvođač aviona saopštio da će u januaru, privremeno, zaustaviti proizvodnju svog najprodavanijeg modela - 737 MAX. To je najveći prekid proizvodnje nekog od Boeingovih aviona u više od dvije decenije.\n737 MAX je prizemljen od marta, poslije dvije nesreće u Indoneziji i Etiopiji u kojima je u roku od pet mjeseci poginulo 346 ljudi. To je kompaniju do sada koštalo više od devet milijardi dolara.\nIstragom je utvrđeno da su softveri za kontrolu leta imali grešku i obarali nos aviona uprkos pokušajima pilota da preuzmu kontrolu nad letjelicom. Boeing je izmijenio taj softver ali regulatori tek treba da potvrde izmjene.\nPošto nije uspjela da dobije dozvolu da se sporni model vrati u vazdušni saobraćaj, kompanija sa sjedištem u Chicagu najavila je da će prekinuti proizvodnju u svojoj fabrici sa 12.000 radnika u Rentonu, mjestu u blizini Seattlea, u državi Washington. Kako je najavljeno, "u ovom trenutku nema planova za otpuštanje radnika".\nČlanovi porodica stradalih u padu dva Boeinga 737 MAX u Kongresu\nBoeing je tom odlukom, praktično, priznao da će biti potrebno mnogo više vremena nego što je kompanija očekivala, da dobije dozvolu američke Federalne uprave za avijaciju i drugih globalnih regulatora, da 737 MAX može ponovo da leti.\nPosljedice suspenzije proizvodnje će se vjerovatno osjetiti ne samo u Boeingu nego u velikoj mreži od 900 kompanija koje proizvode motore, trup i druge dijelove 737, a otpuštanja radnika su ipak vjerovatna. Odluka bi mogla da utiče i na trgovinski balans cijele zemlje.\n“To je najveći pojedinačni izvozni proizvod ove zemlje", ističe Richard Aboulafia, analitičar avio industrije u kompaniji Teal Group.\nKompanija Southwest Airlines, koja je računala na Max da podmladi svoju flotu, sve nade da će ponovo moći da koristi 737 Max avione je pomjerila za april, a isto je prošle nedjelje uradio American Airlines. Southwestje saopštio da pokušava da minimalizuje sve poremećaje u letovima i izvinio svojim putnicima zbog svih neprijatnosti.\nDeonice glavnih proizvođača koji snabdjevaju Boeing ključnim elementima za 737 Max su pale, što pokazuje široke posljedice Boeingovog saopštenja.


Horoskop za utorak, 28. mart 2017. godine - Jutarnji GLASnik\nHomeGLASNIKOV MAGAZINHoroskop za utorak, 28. mart 2017. godine\nPosao: Ako se niste fokusirali na jedan posao ili na jedan cilj – manje su šanse da ćete uspeti da napredujete pogotovo ne u tempu u kom ste Vi želeli. Iako je nekad to najteže – ali odaberite jedan put kojim ćete krenuti ka svom uspehu i nemojte odustajati.\nLjubav: Ako ne želite da budete povređeni ili da povredite osećanja osobe za koju ste zainteresovani – trebalo bi da se ponašate malo odgovornije i zrlije. Ako ste u vezi – poradite na boljoj komunikaciji sa voljenom osovom.\nZdravlje: Da biste se bolje osećali trebalo bi da uvedete neke fizičke aktivnosti.\nPosao: Zaustavite se na trenutak i dajte sebi vremena da sagledate šta ste sve do sada uradili kako biste uspeli da se organizujete za nastavak poslovanja. Najbolje bi bilo da prvo rešite sve poslove koje ste već započeli.\nLjubav: Ako ste u vezi – sada je odličan period za neke dogovore ili dugoročnije/ozbiljnije planove za budućnost. Slobodni pripadnici znaka ne bi trebalo da se zaleću u neku novu vezu – dok ne budu sigurni gde to može da vodi.\nPosao: Dobro razmislite da li ste trenutno u mogućnosti da prihvatate dodatne obaveze i dodatne poslove, čak iako će Vam oni dodeti dodatnu zaradu koja je uvek dobrodošla. Najvažnije je da postavite prioritete kako treba.\nLjubav: Pripadnici znaka koji su u vezi možda očekuju previše od partnera ili će zbog nekog nesporazume doći do neprijatnosti – raščistite to što pre. Ako ste slobodni – uživajte u svom statusu.\nPosao: Profesionalnost u poslu i željeni ugled možete sačuvati samo ako vredno radite i poštujete svoje i tuđe vreme. Osim toga – budite i realni kada dođe do Vaših sposobnosti i mogućnosti.\nLjubav: Ako ste u vezi – nemojte dozvoliti da Vam se neko sa strane meša u odnos sa voljenom osobom. Slobodni pripadnici znaka bi trebalo da raščiste odnos sa nekom osobom “iz prošlosti”.\nPosao: Iako su Vama rokovi ponekad najbolja motivacija za rad, ipak ste najproduktivniji kada je atmosfera na poslu i u poslovnom okruženju nešto opuštenija, a to se najčešće dobija tako što na vreme obavljate svoje duženosti.\nLjubav: Pripadnici znaka koji su u vezi bi trebalo češće da organizuju zajedničke aktivnosti sa voljenom osobom. Ako ste slobodni – nemojte očekivati previše od nekog nedavnog poznanstva.\nZdravlje: Mogući bolovi u leđima i vratnom deli kičme.\nPosao: Kakav god da je problem na poslovnom planu – sigurno je da postoji rešenje, a najčešće je rešenje upravo vredan rad i fokus na prioritetima. Ako ne možete sami da se organizujete – zatražite pomoć.\nLjubav: Najvažnije je da budete načisto sa svojim osećanjima i da prema sebi budete iskreni, ali i prema drugima kako niko ne bi bio povređen. Ako ste u vezi – češće pokazujte svoju ljubav partneru/partnerki.\nPosao: Ako želite da postignete dobre rezultate ili se jednostavno ne zadovoljavate prosekom – znajte da nema mesta za dvoumljenje ili odlaganje nekih odluka koje mogu biti veoma značajne za Vašu karijeru.\nLjubav: Sa voljenom osobom bi trebalo da budete krajnje iskreni – šta god da je u pitanju; nemojte čekati da od sitnice dođe do nerešivog problema. Ako ste slobodni – moguće je da propuštate nečiju pažnju.\nZdravlje: Izbegavajte ljude čije Vam društvo ne prija.\nPosao: Ambicioznosti i želja za uspehom ne idu bez napornog i vrednog rada. Jedno je napraviti plan i osmisliti svoju budućnost, a drugo je organizovati se tako da se to sve zaista i desi.\nLjubav: Ako želite da promenite svoj slobodni status – trebalo bi da se malo više socijalizujete i upoznajete nove ljude. Pripadnici znaka koji su u vezi bi trebalo da budu malo pažljiviji prema voljenoj osobi.\nZdravlje: Nedostatak energije može biti posledica hroničnog umora.\nPosao: Ponekad je najbolje da se oslonite samo na svoje veštine i svoje znanje, pa koliko god da uspete sa tim da postignete – barem znate da će sve biti onako kako Vi mislite da treba i niko Vam neće biti kriv ni za šta.\nLjubav: Pripadnici znaka koji su u vezi bi trebalo probleme sa voljenom osobom da razreše otvorenim razgovorom i to što pre. Ako ste slobodni – nemojte gajiti iluzije o osobi koja Vam se dopada – već pokušajte da je upoznate.\nZdravlje: Pojačajte unos zdravih namirnica.\nJarac (22. decembar – 19. janaur)\nPosao: Pre nego što donesete neku odluku ili odustanete od nekih poslova ili projekata – sagledajte svoju situaciju iz više uglova i pokušajte da predvidite kakve bi posledice mogle da imaju te Vaše odluke.\nLjubav: Ukoliko trenutno imate nekih dilema na ljubavnom planu – pokušajte da budete što mudriji i da dobro razmislite o posledicama svojih odluka. Možda je nekad bolje poslušati razum i iskustvo.\nPosao: Odvojite dovoljno vremena za fazu planiranja i pregovaranja, pogotovo ako radite na nekom novom projektu ili je u pitanju neki značajniji posao. Pokušajte da budete malo ekonomičniji.\nLjubav: Slobodni pripadnici znaka se mogu naći pred nekom novom ljubavi ili barem avanturom – a sve zavisi od njih. Ako ste u vezi – pokušajte da više vremena provodite sa voljenom osobom.\nPosao: Ponekad jednostavno Vi sami ništa više ne možete uraditi za svoju karijeru, pa pomoć ili rešenje problema morate potražiti u svom okruženju, uglavnom od ljudi koji imaju više iskustva.\nLjubav: Pripadnici znaka koji su u vezi uživaju u skladnom odnosu i harmoniji. Ako ste slobodni – potrebno je da se ponašate malo spontanije, pogotovo u društvu osobe za koju ste zainteresovani.\nDanašnji dnevni horoskop za 1. decembar 2017. godine


SNALAŽLJIVE Pogledajte kako čistačice iz Bihaća peru prozore zgrade MUP USK (VIDEO)\nAGONIJA MIGRANATA KOD BIHAĆA Obustavljena isporuka vode kampu "Vučjak" (FOTO)\n"MIGRANTI U SRPSKIM SELIMA KRIVIČNO DELO" Od Tužilaštva FBiH traže da ispitaju prve ljude Bihaća\nBONI I KLAJD IZ BIHAĆA Sa momkom pretukla muškarca, ukrali "mercedes" i vešto izbegavali policijske zasede\n"POČINJE ZASTRAŠUJUĆE, IZGLEDA KAO NEPOSREDNI SURET SA SMRĆU" Lekar iz RS opisao koliko je mučna BORBA ZARAŽENIH KORONOM\nNa devojčicu (7) naleteo "golf", sa teškim povredama prevezena u bolnicu\nGDE SA OTPADOM IZ ITALIJE Kamion pun smeća ni nakon više od mesec dana NIJE ISTOVAREN\nPre tačno mesec dana građani Drvara i Bosanskog Grahova su se pobunili, izašli su na ulicu, blokirali magistralni put i tako zaustavili dalji uvoz otpada iz Italije.\nPeđa Kovačević, načelnik Klinike intenzivne medicine za nehirurške grane UKC RS, istakao je danas da je broj životno ugroženih zbog korona virusa u Srpskoj sve veći, te da je među njima sve više mladih.\nU Federaciji BiH još 115 novozaraženih korona virusom, tri osobe preminule\nIz Kliničkog centra Univerziteta u Sarajevu jutros je potvrđeno da je u protekla 24 časa na prisustvo korona virusa testirano 416 uzoraka uz 115 novozaraženih osoba.\nHTELI DA OSRAMOTE KOMŠIJE Supružnici pravili lažne Fejsbuk naloge poznanika i POZIVALI LJUDE NA SEKS\nSupružnici S. K. i J. K. iz Doboja uhapšeni su zbog niza krivičnih dela, a između ostalog i zbog toga što su pravili lažne Fejsbuk naloge od poznanika i pozivali druge ljude na seks.\nREVIZORI U INSTITUCIJAMA U Ministarstvu bezbednosti sporni projekti iz donatorskog novca, u Predsedništvu BiH prekomerno zapošljavali\nOd 75 kontrolisanih institucija BiH, revizori su čisto pozitivno mišljenje za poslovanje u 2019. godini dali samo za 22, a ostale su se ogrešile uglavnom o Zakon o javnim nabavkama i Zakon o radu.\nVIŠE LUKA, PARADAJZA, PASULJA U vreme korone prošireni zasadi povrća u BiH\nTokom ovogodišnje prolećne setve u BiH je, u odnosu na lani, zasađeno više svih vrsta povrtarskih kultura, što je posledica činjenice da najmanje dva mjeseca od pojave korone većina ljudi nije išla na posao.\nSedmogodišnja devojčica iz Tojšića, kod Kalesije, teško je povređena u saobraćajnoj nesreći na magistralnom putu Zvornik-Tuzla u mestu Tojšići, saopšteno je iz Ministarstva unutrašnjh poslova Tuzlanskog kantona.\nPLAN VAKCINACIJE U SRPSKOJ Šeranić: Zdravstveni radnici i ugrožene grupe imaće prednost\nMinistar zdravlja RS Alen Šeranić je rekao da ga maska koju nosi, štiti ne samo od korona virusa, nego i od svih drugih respirstornih infekcija. On je istakao da je zdravstveni sistem preopterećen i da u bolnicama veliki priliv kovid pozitivnih pacijenata.\nSASTANCI SA STRUČNJACIMA Dodik: Pandemija se ne smiruje i to nas zabrinjava\nSituacija sa epidemijom korona virusa korona je zabrinjavajuća, rekao je srpski član Predsedništva BiH Milorad Dodik.\n"NEMA PROBLEMA I OTVORENIH PITANJA" Dodik: SNSD i SP u kolaciji više od 20 godina, tako će i ostati\nLider SNSD Milorad Dodik izjavio je da su SNSD i SP u koalicionioj saradnji više od 20 godina, te da će tako i ostati.\nEPIDEMIJA POREMETILA DOBRE EKONOMSKE TRENDOVE Za tri meseca na evidenciju nezaposlenih upisalo se 1.120 ljudi\nOd marta do juna broj prijavljenih na evidenciji nezaposlenih u Banjaluci porastao je za 1.120, što u proseku znači 370 mesečno.\n"BROJ OBOLELIH SE NAGLO POVEĆAVA" U Srpskoj od posledica korone preminule četiri osobe, JOŠ 84 NOVOZARAŽENIH\nU poslednja 24 sata potvrđeno je jos 84 pozitivnih slučajeva u Republici Srpskoj.\nVIŠE OD HILJADU TESTOVA, POZITIVNIH 282 U BiH preminulo devet osoba, među njima i muškarac od 35 godina\nU poslednja 24 časa analizirano je nešto više od hiljadu testova na korona virus od čega je pozitivnih 282. U Federaciji BiH novozaraženih je 198, a u Republici Srpskoj 84. Preminulo je devet osoba, pet u FBiH, a četiri u RS.\n"KVAZI TINK-TENK" Izveštaj Stejt departmenta: Rusija se MEŠALA U IZBORE u BiH\nU izveštaju američkog Stejt departmenta o ruskom sistemu dezinformiranja i propagande, između ostalog, tvrdi se da se Rusija mešala u izbore u Bosni i Hercegovini.\nHAPŠENJE U NEUMU Muškarac (57) došao na plažu i telefonom SNIMAO DECU\nPedesetsedmogodišnji muškarac Ć.M iz Srebrenika uhapšen je u Neumu zbog snimanja maloletnica mobilnim telefonom.\n"KLINIČKA SLIKA KOD DECE SADA TEŽA": U KBC "Dragiša Mišović" još četvoro dece na lečenju od kovida 19, među njima beba stara svega MESEC DANA\nPONOVO GUŽVE Red ispred "Torlaka" za testiranje od ranog jutra\nPROMENA ANTIDOPING PRAVILNIKA! Sportisti koji koriste "rekreacijske droge" dobijaće BLAŽE kazne!\n"SVAKODNEVNO STIŽE OKO 100 ZAHTEVA" Gašić: U Srpskoj izdato više od 3.800 turističkih vaučera\nPOVRATAK KORONE Ovaj grad u Srbiji tri nedelje nije imao nijednog zaraženog, sada svaki dan pristižu novi slučajevi


Zvečan: Položen kamen temeljac za novu zgradu | Radio Kosovska Mitrovica\nZvečan: Položen kamen temeljac za novu zgradu\n17. June, 2020 13:49 |\nU naselju Mali Zvečan, iznad Sunčane doline danas je položen kamen temeljac za novu stambenu zgradu i to je četvrta zgrada u nizu u poslednje dve godine koja se radi sredstvima Vlade Republike Srbije, odnosno Kancelarije za Kosovo i Metohiju.\nPolaganju kamena temeljca su prisutvovali pomoćnik direktora Kancelarije za KiM Dušica Nikolić i predsednik Privremenog organa Opštine Zvečan Ivan Todosijević.\n“Drago mi je što sam deo tima, koji zajedno sa Kancelarijom za KiM, učestvovuje danas na polaganju kamena temeljca za izgradnju nove stambene zgrade od 12 jedinica, koja je namenjena mladim bračnim parovima i socijalno ugroženim porodicama. Ovo je dokaz onoga što Vlada Srbije, odnosno Kancelarija za KiM, zajedno sa predstavnicima lokalne samouprave, radi već dugi niz godina unazad i što nameravamo da radimo ubuduće. Ovim dokazujemo da je jedan od najbitnijih segmenata borbe Kancelarije za Kosovo i Metohiju stvaranje boljih uslova za život mladim ljudima, porodicama i ljudima kojima je naša pomoć potrebna”, rekla je Dušica Nikolić.\n“Danas smo prisustvovali polaganju kamena temeljca za novu stambenu zgradu u naselju Mali Zvečan, iznad Sunčane doline, i to je četvrta zgrada u nizu u poslednje dve godine koja se radi sredstvima Vlade Republike Srbije, odnosno Kancelarije za Kosovo i Metohiju”, rekao je Ivan Todosijević.\nOn je istakao da je Opština Zvečan raspisala javne nabavke, tri zgrade su već završene i u toku sledeće nedelje prve 24 stambene jedinice će biti podljene krajnjim korisnicima.\n“Za treću zgradu konkurs je u završnoj fazi, ostalo je da komisija obiđe sve koji su aplicirali za stanove i napravi rang listu, tako da mislim da će za mesec i po dana i taj posao biti završen. Što se tiče ove zgrade, za koju smo danas položili kamen temeljac, očekujem da će radovi biti gotovi do kraja tekuće godine, i kada budu prošle sve administrativne procedure, nadam se da će se početkom sledeće godine 12 porodica useliti u novu zgradu. Stanovi će se deliti mladim bračnim parovima i biće obuhvaćene i socijalno ugrožene porodice sa teritorije opštine Zvečan. Ono što mogu da kažem jeste da ovo nije kraj, da imamo obećanja Kancelarije za KiM da će biti još novih stambenih jedinica, da će se sa izgradnjom nastaviti i sledeće godine, ali ono što predstavlja problem jeste to što opština Zvečan nema dovoljno prostora za izgradnju. Ono što možemo da obećamo jeste da će se lokalna samouprava potruditi da se obezbedi izgradnja ovakve dve zgrade i u ruralnim sredinama sledeće godine. Cilj takve gradnje jestze da se zadrže deca u tim prigradskim sredinama, da škole i dalje budu aktivne. Ovo je još jedan pokazatelj da naša država Srbija i predsednik Aleksandar Vučić svakodnevno misle na narod na Kosovu i Metohiji”, naveo je Todosijević.


► Gradonačelnik Dečana zatražio da kosovska policija zameni Kfor\nPredložio je i da Kfor, koji trenutno obezbeđuje manastir Visoki Dečani, zameni Policija Kosova.\n"Opštini Dečane je učinjeno mnogo nepravdi koje su i nesreće za ovaj grad i onemogućavaju odvijanje normalnog života, što je i u suprotnosti i sa razvojnim konceptom građana ove opštine i njihovog blagostanja", poručio je Ramosaj na početku pisma.\nKao prvo, Ramosaj ističe da bi opštini trebalo da bude dozvoljeno da izgradi put dužine pet kilometara u zaštićenoj zoni, kao i put kod Gušavca (izvora mineralne vode) dužine od tri kilometara.\nZatražio je od insititucija na centralnom nivou da se dečijem odmaralištu u Dečanima dodeli 18 hektara zemljišta, da se da u vlasništvo kompleks Ferijalnog saveza, kao i kompleks vila kompanije Napredak iz Đakovice površine od 1,7 hektara.\nZahtevao je i podršku izgradnji omladinskog centra, kompleksa kulturne baštine i turističkog sela, izgradnju šetališta pored reke Dečani koja prolazi kroz zaštićenu zonu, kao i šetališta od gimnazije "Braća Frašeri" do rampe iznad manastira.\nMeđu zahtevima je i završetak infrastrukturnih radova u selu Bele i Plaće "uz podršku odgovarajućeg budžeta", prenos vlasništva na opštinu nad vilama iznad "Kozniera", Ski centra na planini Beleg, uz podršku iz budžeta.\nRamosaj je ujedno zatražio izmenu i dopunu Zakona o Nacionalnom parku i njegovo usklađivanje sa interesima opštine i građana, kao i elektrifikaciju planina Dečana, uz pomoć budžeta Kosova.\nNa kraju je Ramosaj obavestio predsednika Kosova, predsednicu parlamenta i premijera Kosova da će put Dečani - Plav biti izgrađen na bilo koji način.Ramosaj je danas zatražio od premijera Hotija rešenje za novonastalu situaciju, i uz upozorenje da će put "svakako biti izgrađen", poručio mu da "država mora da reši katastrofu koju je stvorila u Dečanima".\nOdlukom kosovskog premijera Avdulaha Hotija u subotu su obustavljeni radovi na putu Dečani - Plav u zaštićenoj zoni manastira Visoki Dečani.


Novi lokdaun bi uzrokovao gubitak od 150 miliona – Mladi Nikšića\nU slučaju da se u naredne dvije sedmice ne smanji broj oboljelih, lokdaun u Crnoj Gori je neizbježan, kazao je u jutarnjem programu državni sekretar Ministarstva finansija i socijalnog staranja Janko Odović.\nUkoliko bi trajao 14 dana, njegovi negativni efekti po privredu i državu bi se osjećali dva mjeseca, a to bi značilo gubitke od oko 150 miliona eura, objasnio je Odović.\nKazao je da je Ministarstvo formiralo tri tima koja će se baviti kontrolom poštovanja mjera.\n„Prvi tim sačinjen je od pripadnika Uprave policije, oni kontrolišu primjenu mjera napolju, tim inspektora Uprave za inspekcijske poslove i pripadnika Uprave policije koji kontrolišu primjenu mjera u privrednim subjektima i pripadnici Vojske Crne Gore koji upozoravaju građane da nose maske“, pojasnio je Odović.\nIstakao je da ukoliko ove mjere ne pomognu, sljedeći korak je totalni lokdaun, što bi značilo i velike poteškoće i za građane, jer zaključavanje znači prestanak normalnog života.\n„Na koliko smo od takve odluke zavisi od svih nas. Ukoliko u ovoj i narednoj nedjelji poštovanje mjera bude na većem nivou, ukoliko budemo nosili maske, broj oboljelih počeće da opada. Međutim, ukoliko se broj obolijevanja nastavi ovim tempom lokdaun će biti neizbježan“, kazao je on.\nKaže da je razumljivo da je nakon godinu života s pandemijom dolazi do zamora građana, ali da broj dnevno umrlih treba da bude podsjetnik da je virus još među nama.\nOn je kazao da je na terenu trenutno 150 inspektora.\n„Nije sam broj inspektora koji je presudan, tu je savjest građana, a i odgovornost inspektora i način na koji obavljaju svoj dio posla“, kazao je Odović.\nIstiče da bi novi lokdaun bio ogroman udarac na privredu.\n„Ako bi trajao dvije nedjelje, efekti njegovi bi se osjećali dva mjeseca. To bi značilo da bi gubici u privredi i državi bili oko 150 miliona eura“, naglasio je Odović.\nAko dođe do toga, država će, kako je naveo, odgovorno postupiti i izaći u susret građanima i privredi. On kaže da Vlada ima više planova kada je riječ o tome.\n„Prvo što nam slijedi je usvajanje prvog programskog budžeta. On će nam pokazati kakvo je stvarno trošenje sredstava poreskih obveznika, što će i smanjiti troškove. Mi nećemo smanjivati plate i penzije, ali ćemo smanjiti troškove gdje god je moguće“, kazao je on.\nKomentarišući situaciju u zdravstvu Odović je istakao je da je tokom ove sedmice zaposleno oko 250 medicinskih radnika, od čega 50 ljekara i 200 medicinskih radnika.\nGovoreći o kršenju mjera tokom predizborne kampanje u Nikšiću,on je kazao da je cilj da Crna Gora ne bude policijska država i apelovao na građane da poštuju rade sve kako se ne bi zarazili.\nJanetovih 100 u plavom dresu: Hvala i srećno!


Zvezda ispred svih u kvalifikacijama za Ligu šampiona\nNaš klub je u prva dva kola kvalifikacija za Ligu šampiona, računajući obe staze, ostvario bolju gol razliku od svih drugih, tačnije 42 ekipe koji imaju priliku da učestvuju u najelitnijem evropskom takmičenju.\nCrvena zvezda je savladala Evropu rezultatom 5:0 i na pravi način startovala odiseju u Ligi šampiona. Het-trikom El Fardu Bena i time što se Mirko Ivanić u dva navrata upisao u strelce, naš klub je ostvario plasman u narednu rundu takmičenja. Na veoma neugodnom gostovanju u Tirani, izabranici Dejana Stankovića su bili i više nego sigurni, i golom Antonija Tomanea je obezbeđen nastavak evropskog puta (1:0). Gol razlika od 6:0 je bolja od svih koje su drugi timovi ostvarili u uvodna dva kola. Slična je situacija sa norveškim Moldeom (7:1), ali su oni primili pogodak, pa je naš tim u tom odnosu u prednosti.\nOsim toga, izabranici Dejana Stankovića su uspeli da u 180 minuta ne prime pogodak, tako da je mreža Milana Borjana u potpunosti mirovala u utakmicama protiv Evrope i Tirane. I sa tog aspekta, Crvena zvezda je u samom vrhu, s obzirom da je uz Makabi i našeg sledećeg protivnika Omoniju - jedini tim koji je u dva meča uspeo da zaustavi protivničke fudbalere da postignu pogodak. Takođe, to je pošlo za rukom i Midtjilandu i Rapidu, ali su oni takmičenje startovali od drugog kola.


Vesti online / Sport / Fudbal / Dijego Kosta verovatno propušta finale Lige šampiona\nDijego Kosta verovatno propušta finale Lige šampiona\nFudbaler Atletiko Madrida Dijego Kosta najverovatnije će propustiti finale Lige šampiona, rekao je trener tog španskog kluba Dijego Simeone.\n"Učinićemo sve da Dijego Kosta igra u subotu, ali to je zaista teško", rekao je Simeone za španske medije.\nAtletiko Madrid u subotu u Lisabonu igra finale Lige šampiona protiv gradskog rivala Reala.\nNajbolji strelac Atletika Dijego Kosta se povredio prošle subote posle samo 15 minuta utakmice sa Barselonom. On je napustio teren, a taj meč je završen rezultatom 1:1, pa je tako Atletiko osvojio prvu titulu šampiona Primere posle 1996. godine.\nPored toga što će najverovatnije propustiti finale Lige šampiona, Kosta je doveo u pitanje i odlazak na Svetsko prvenstvo u Brazilu.\nFUDBAL Kosta: Spreman sam da nastupim na Mundijalu


Sjutra otvaranje poglavlja 17 | EUME\nNaslovnica Najave Najave Pregovori Sjutra otvaranje poglavlja 17\nCrna Gora trebalo bi sjutra da otvori pregovore o poglavlju 17 – Ekonomska i monetarna unija u okviru Međuvladine konferencije o pristupanju Evropskoj uniji (EU), koja će biti održana u Luksemburgu.\nCrnogorsku delegaciju će na Međuvladinoj konferenciji o pristupanju Crne Gore EU i sastanku Savjeta za stabilizaciju i pridruživanje predvoditi ministar vanjskih poslova, Srđan Darmanović.\nU delegaciji će biti i glavni pregovarač za vođenje pregovora s EU, Aleksandar Drljević i viceguverner Centralne banke (CBCG) i pregovarač za poglavlje 17, Nikola Fabris.\nNa sastanku Savjeta za stabilizaciju i pridruživanje biće razmatrani odnosi u okviru SSP-a i strategija pristupanja Crne Gore EU, posebno u svijetlu Izvještaja Evropske komisije za Crnu Goru za 2018. godinu.\nPored ovih tema, na sastanku će biti riječi i o događajima na Zapadnom Balkanu i drugim međunarodnim pitanjima od zajedničkog interesa.\nGordana - 7 Juna, 2021 0\nČetrnaesti sastanak Pododbora za saobraćaj, životnu sredinu, energetiku i regionalni razvoj između Crne Gore i Evropske komisije, održaće se 8. i 9. juna 2021....


Lešnik je koštunjavo voće koje je na javi veoma cenjeno pre svega ybog svojih hranljivih vrednosti i ukusnih plodova kojima obiluje, a u prenesenom značenju možebiti simbol zdravlja, berićeta, plodnosti, ali sa druge strane može ukazivati na veliku tvrdoglavost i nezajažljivost.\nSanovnik i sanjarica – tumačenje i značenje sna – šta znači sanjati lešnik?\nSimbolika lešnika usnu može biti različta, ali je retko vezana za sam mlotiv lešnika, već je značenje i tumačenje snova najpre povezano sa nekim konkretnim i jasnim događajima i situacijama u kojima se lešnik u snu pojavljuje.\nU nastavku saznajte šta znače snovi u kojima se pojavljuje lešnik.\nSanjati da u snu vidite lešnike\nAko ste sanjali kako u svom snu vidite lešnikeuopšte, na javi takav san označava da ste pred nekim neočekivanim dobitkom ili uspehom. Zbog toga ćete se na javi osećati pomalo zbinjeno i vaša će osećanja biti nedefinisana prema tom neočekivanom zgoditku bilo koje vrste.\nSanjati kako u snu jedete plodove lešnika\nKada ste sanjali da u snu jedete lešnike, na javi to označava da ćete se ubrzo veoma osramotiti i da ćete biti osuđivani ili ismevani od strane svoje okoline, jer će neke vaše dugo skrivane tajne da se razotkriju, a to će vam stvoriti vrlo velike probleme.\nSanjati kako u snu vi berete lešnike\nUkoliko ste sanjali da u snu berete lešnike, na javi takav san označava da ste pred vrlo skorim rešenjem briga i-ili problema koji su vas dugo mučili, te da ćete imati i vrlo uspešan budući period u smislu finansijskih dobitaka i poslovnog napretka u najširem smislu te reči.\nSanjati kako vi u snu krcate lešnike\nKada ste sanjali da u snu krcate lešnike, te da ih odvajate od ljuske i spremate za jelo ili za prodaju, to na javi znači da ćete napokon uspeti da rešite neke razmirice i da se pomirite sa osobama koje su vam bliske i drage , a sa kojima ste dugo bili u svađi, te da ćete zaboraviti prošlost i uživati u lepim i srećnim danima, te i u velikom miru i u punoj harmoniji.\nSanjati da u snu skupljate lešnike koji su opali sa stabla na zemlju\nSan u kome vi sakupljate opale lešnike nema nikakvu dobru simboliku, te obično na javi implicira da ste osoba koja je vrlo konfliktna i koja lako dolazi u sukobe sa blikim prijateljima, saradnicima ili poznanicima.\nSanjati da u snu jedete trule ili crvljive lešnike\nPomenuti san u kome ste jeli trule ili vrvljive lešnike, koji su sasvim ucrvali ili pak istrulili, označava na javi da ste vrlo naivna i lakoverna osoba i da imate oko sebe dosta lažnih prijatelja kao i površnik poznanika ili poslovnih saradnika koji samo žele da vas iskoriste i izmanipulišu.\nSanjati kako vi u svom snu kupujete lešnike\nAko ste sanjali da u snu kupujete lešnike na pijaci ili u prodavnici, tou zbilji ima značenje da su pred vama uskoro veliki poslovni uspesi, te da ćete dobiti pohvale ili nagrade za izb+vrsna dostignuća u nekim veliki projektima kojih ste se prihvatili.\nSanjati kako vi u svom snu prodajete lešnike\nSan u kome ste vi prodavali lešnike ima na javi vrlo lepu i pozitivnu simboliku, te implicira da vas uskoro očekuju neke vrlo lepe vesti, pokloni ili iznenađenje i da ćete biti vrlo srećni i ushićeni zbog toga.\nSanjati kako u snu prosipate prethodno ubrane lešnike\nUkoliko ste sanjali kako vi u snu prosipate lešnike koje ste prethodno ubral ili sakupili, to označava vrlo loš period koji je pred vama, i implicira da ćete imati puno briga i problemai da će vasophrvati nemiri, tuga i bol.\nPomenuti san često može da ukazuje i na potencijalne svađe sa članovima najuđe porodice.\nSanjati da u snu jedete ljuske od lešnika\nOvakav san ukazuje da ćete na javi morati da odustanete od nekog planiranog putovanja ili odmora sa vama dragim osobama, zbog dodatno nametnutog posla. To će vas učiniti veoma nervoznim i potrešenim.\nSanjati da se u snu davite celim lešnikom koji ste progutali\nSanjati da ste progutali veliki neoljušteni ceo lešnik, koji vam je zapao u grlo i zamalo udavio, na javi ukazuje na veliki novčani dobitak zbog koga ćete biti veoma srećni.\nSanjati pune ruke lešnika u snu\nVi ste na javi vrlo odlučna i sposobna osoba, ali da su vaše želje i ambicije prevelike,te da uvek preuzimate na sebe previše obaveza koje ne uspevate da završite. Zbog toga se na kraju svega osećate bezvoljno i nesrećno.


Nađa Podorska je bez većih problema porazila američku teniserku, bilo je 7:6, 7:5.\nArgentinki je trebalo 108 minuta da ostvari trijum u ovom duelu u okviru turnira u Rimu.\nPodorska je u prvom setu servirala za vođstvo pri rezultatu 5:4, ali je Serena uspela da vrati brejk i set odvede u tajbrejk. Ipak, zahvaljujući dva vezana poena pri rezultatu 6:6 u tom delu meča je Podorska povela.\nArgentinka je opet u drugom setu napravila i izgubila brejk, da bi pri rezultatu 6:5 došla do novog koji joj je doneo pobedu.\nNađi Podorskoj je naredna protivnica hrvatska teniserka Petra Martić.


Vlada FBiH dobila 230 hiljada KM za borbu protiv korupcije - Klix.ba\nVlada FBiH dobila 230 hiljada KM za borbu protiv korupcije\n6.5.2013. u 11:49\nVlada Velike Britanije pomogla je sa 230 hiljada KM realizaciju projekta "Podrška Vladi Federacije BiH u suprotstavljanju korupciji putem izrade i implementacije operativnih antikorupcionih planova i programa edukacije" koji je u direktnoj funkciji provođenja Opšteg plana borbe protiv korupcije, rekao je u Sarajevu britanski ambasador u BiH Nigel Casey.\nCasey je na konferenciji za medije istakao da je šest ministarstava usvojilo Opšti plan borbe protiv korupcije, čime je ovaj plan prešao iz deklarativne u operativnu fazu.\nOn je naglasio da će u narednih 12 mjeseci Vlada Velike Britanije dati svoju podršku u vidu savjetovanja, obrazovanja i tehničke podrške kako bi Vlada FBiH provela ovaj projekat.\nCasey je zahvalio Centru za istraživanje politike suprotstavljanja kriminalitetu, koji provodi ovaj projekat u saradnji sa federalnom vladom, i istakao da Velika Britanija podržava projekat, jer je korupcija jedna od najvećih prepreka napretka BiH ka EU.\nOn je istakao da je to jedno od ključnih pitanja za sve zemlje koje žele da se pridruže EU i zahtijeva odgovoran rad svih nivoa vlasti.\nCasey je naglasio da su sličan projekat počeli i sa Vladom Republike Srpske.\nFederalni premijer Nermin Nikšić istakao je da je ova pomoć Vlade Velike Britanije bila "vjetar u leđa" koji je pomogao da pređu iz deklarativne u operativnu fazu borbe protiv korupcije.\n"Ne mislim da smo daleko otišli u ovoj operativnoj fazi, jer ima još puno da bude urađeno", rekao je Nikšić i dodao da Strategija borbe protiv korupcije postoji od 2009. godine, kada je trebalo da bude sačinjen Akcioni plan borbe protiv korupcije, što je dočekalo ovu Vladu.\nNikšić je naglasio da je šest institucija FBiH - ministarstva finansija, pravde, za boračka pitanja i unutrašnjih poslova, zatim Uprava policije i Uprava za inspekcijske poslove, otišlo najdalje u realizaciji ovog projekta.\nFederalni premijer je rekao da će danas krenuti obuka i za ostale institucije u Federaciji BiH, kako bi bila usvojena 41 mjera koja je predviđena Opštim planom borbe protiv korupcije.\nNikšić je podsjetio da je Vlada FBiH u parlamentarnu proceduru proslijedila ključne zakone koji stvaraju pravni okvir za borbu protiv organizovanog kriminala i korupcije.\nU organizaciji Tima za monitoring i koordinaciju provođenja Opšteg plana Vlade FBiH u borbi protiv korupcije, danas je održana prezentacija rezultata projekta i edukacija predstavnika 37 institucija FBiH o metodologiji pravljenja operativnih planova u borbi protiv korupcije.\nVlada FBiH Nermin Nikšić korupcija Nigel Casey\nCuracao: Na plaži ubijen političar Helmin Wiels\n06.05.2013. u 12:17\nNikšić očekuje pozitivnu odluku izvršnog odbora MMF-a\n06.05.2013. u 11:43


Interfonski sistemi predstavljaju najpopularniji sistem za komunikaciju u poslovnim i privatnim objektima, ali se koriste i za komunikaciju unutar ustanova kao što su bolnice i javne institucije, ili u velikim poslovnim objektima, gdje kao sredstvo interne komunikacije ubrzavaju i pospješuju poslovne procese. Interfoni se postavljaju na skoro sve novoizgrađene objekte, gde služe za zaštitu objekata i ljudi unutar tih objekata od neovlašćenog pristupa.\nSavrijemena zaštita za moderne objekte\nU zavisnosti od vaših potreba nudimo vam širok izbor interfonskih sistema, od jednostavnih audio sistema za dvosmjernu komunikaciju između posjetilaca i osoba unutar objekta, pa do naprednih video interfona koji pored zvuka prenose i sliku visokog kvaliteta i mogu se integrisati sa drugim sistemima i povezati sa udaljenim centrima za nadzor.\nInterfonske jedinice vrhunskog dizajna i kvaliteta, izrađene od eloksiranog aluminijuma, su robusne i otporne na sve klimatske uslove, i opremljene su kamerama i integrisanim svjetlom za noćno snimanje. Elegantni interni handsfree moduli su opremljeni kolor ekranima i pružaju visok nivo komfora i snažan osjećaj sigurnosti, a tanak profil omogućuje montažu uz minimalne građevinske intervencije.\nNaše interfone na zahtjev klijenata integrišemo u svako postojeće okruženje, kao nadogradnju prethodnih sistema, i uz korišćenje postojeće kablovske infrastrukture koaksijalnih, višežilnih ili Ethernet kablova.


Mirković: Da svi budemo dostojni značaja utakmice (video)\nTrener Partizana Zoran Mirković očekuje da će svi akteri predstojećeg derbija biti dostojni značaja koji ta utakmica ima za srpski fudbal.\nŠef stručnog štaba crno-belih poručio je da se nada da će zvezda večeri biti neko od igrača dva tima i da će se izbeći ružne pojave koje bi mogle da bace senku na fudbal.\n„Igraćemo protiv najvećeg rivala i voleo bih da svi mi akteri, igrači, treneri, publika i sudije, budemo dostojni, na nivou te utakmice. Bilo bi pogubno da zvezda večeri bude neko od njih (sudija), a logično je da bude neko od igrača, Partizana ili Zvezde. Svako bi trebalo da radi svoj posao i nadam se da će raditi“, rekao je trener crno-belih.\nIako Partizan ima niz od pet pobeda i uspeo je da izađe iz rezultatske krize sa početka sezone, Mirković smatra da njegova ekipa može i mora da igra bolje. Trener crno-belih smatra da će derbi sa Zvezdom biti najveći test za njegove fudbalere.\n„Najveća utakmica u srpskom fudbalu, koja budi najveće emocije i drago mi je što ponovo imam priliku, posle igračkih dana, da budem akter na toj utakmici. Svaki derbi je priča za sebe, ali je u svakom bilo čvrste igre, taktičkog nadmudrivanja i lepih momenata. Nadam se da će i u ovom derbiju biti slična priča“, rekao je Mirković na konferenciji za medije.\nTrener Partizana u derbiju neće moći da računa na povređene Tošića i Šehovića. Svi ostali igrači biće spremni za duel sa Zvezdom.


Ova zemlja je odlučila da ZABRANI prodaju kafe u školama i fakultetima\nVlada Južne Koreje donela je odluku o zabrani prodaje kafe u školama zbog prekomernog konzumiranja.\nProdaja pića sa visokim procentom kofeina zabranjena je u školama Južnoj Koreji od 2013. godine, ali su aparati za kafu bili dostupni nastavnicima, dok su učenici mogli da se snađu da dobiju kafu.\nVlada sada želi da potpuno eliminiše mogućnost da deca kupe piće sa visokim procentom kofeina, rekla je portparol Ministarstva za bezbednost hrane i lekova, upozoravjaući da učenici konzumiraju kafu kako noću ne bi spavali dok se pripremaju za polaganje ispita.\nŠtiti od DEMENCIJE, čini vas srećnijim i pripada PSIHOAKTIVNIM supstancama, a konzumirate ovaj napitak SVAKI DAN\nDA LI BISTE PROBALI? U australijske kafeterije stigao je najnoviji BIZARNI trend\nOva odluka, koja stupa na snagu 14. septembra, predviđa potpunu zabranu prodaje kafe u osnovnim, srednjim i višim školama.\n- Kafa će nestati iz kafeterija - rekla je portparol Frans presu.\nJužnokorejski list "Čosun ilbo" piše da učenici i studenti pribegavaju "energetskim pićima" i kafi sa mlekom da ostanu budi tokom perioda ispita.\nMinistarstvo je upozozilo na zdravstvene posledice od prevelikog konzumiranja kafe koje može da izazove mučnine, neregularne otkucaje srca i poremećaj sna.\nSLAMČICE ODLAZE U ISTORIJU Evropska unija postigla dogovor o ZABRANI KORIŠĆENJA PLASTIKE za jednokratnu upotrebu\nJUTJUB NOVINE Kompanija odlučila da uvede ZABRANU, a tiče se dece


Tag / Sloba Radanović / Vesti online\nPrava istina o Slobi, Luni, Kiji, ali i Anabeli\nGosti koji su večeras bili u emisiji "Zadruga - Narod pita", Teodora Džehverović, Gordana Džehverović i Ana Korać, odgovarali su na direktna pitanja gledalaca.\nKako pišu mediji, Sloba Radanović, zvezda Zadruge, doživeo je neprijatan incident u jednom sarajevskom klubu, a povod je, navodno, to što je pre nekoliko godina na Tviteru napisao da je "ponosan"...\nSupružnici ipak odlučili da prevaru i skandale ostave iza sebe\nPobednica "Zadruge" Kristina Kija Kockar i Slobodan Radanović ipak su, nakon potpisanog razvoda i brojnih nesuglasica očigledno rešili da izglade odnos.\nSloba priznao koju ženu voli\nSloba Radanović u prošli petak potpisao je papire za razvod braka. On i njegova, sada već bivša supruga, Kija Kockar, povremeno su u kontaktu, ali kako su objasnili, njihov odnos je sada strogo...\n"Ma kakav razvod - Sloba i Kija se čuju svaki dan"\nIako je Sloba Radanović prošle nedelje potpisao papire za razvod od Kije Kockar, mnogi sumnjaju da će do razvoda doći, budući da su i dalje zakoniti supružnici svakodnevno u kontaktu.\nPevač Sloba Radanović tokom jučerašnjeg dana snimio je spot za numeru "Nepristojna ponuda", a glavnu ulogu dodelio je ni manje ni više nego Ani Korać, koja je sa njegovom suprugom Kijom u...\nKija Kockar pre dva dana snimila je spot za svoju prvu pesmu "Ne vraćam se na staro" koja će sledeće nedelje ugledati svetlost dana, a kako je i sama naglasila u tekstu numere ima autobiografskih...\nBivši zadrugari Slobodan Radanović i Kristina Kockar danas su se sastali kako bi pevač potpisao zahtev za razvod braka, što je i uradio.\n"Nije mogla da odvoji pogled od njega, a još uvek se potajno nada njihovom pomirenju"\nTek što je odlučila da započne muzičku karijeru i postane konkurencija i dalje zakonitom suprugu Slobodanu Radanoviću, Kristina Kija Kockar angažovala je njegovog menadžera za nastupe i tako...


Beta 10. aprila 2021. 13:55\nProtest „Ekološki ustanak počeo je danas ispred Narodne skupštine, gde se, u 13 sati, okupilo više od 1.000 ljudi.\nOkupljeni gradjani nose transparente „Reke štedi, voda vredi“, „Studenti čuvaju reke Srbije“, „Ne borim se za vlast već za sve nas“, „Mladi odlaze jer ne mogu da dišu“.\nNa platou ispred zgrade parlamenta postavljena je bina sa razglasom sa koje bi organizatori trebali da se obrate, ali i da nastupe muzičari koji se takodje okupljaju.\nBlokirane su obe trake oko Trga Nikole Pašića, gradjani sede na travi Pionirskog parka, a reporter agencije Beta javlja da je na terenu i nekoliko vozila policije.\nAktivista udruženja „Odbranimo reke Stare planine“ Aleksandar Jovanović Ćuta rekao je za agenciju Beta da će se učesnici skupa uputiti kasnije do Vlade Srbije, zatim do predstavništva kompanije Rio Tinto, a na kraju i do Radio-televizije Srbije.\nOrganizatori su najavili da učesnici protesta biti u grupama od četvoro ili petoro, a da će razmak izmedju njih biti tri metra.\nAktivista Jovanović Ćuta izjavio je ranije da „ustanak“ traje već godinu dana, kada je krenuo sa Stare planine gde su uspeli da „odbrane reke“ od MHE.


Ustanove kulture u Kruševcu zadovoljne 2012. godinom | Kruševac Info\nUstanove kulture u Kruševcu zadovoljne 2012. godinom\nKruševačko pozorište – PET PREMIJERA U 2012, Narodni muzej Kruševac – REKONSTRUKCIJA ZGRADE I NOVE POSTAVKE, Kulturni centar Kruševac – Programski sadržajniji i ekonomski stabilniji\nKruševačko pozorište – PET PREMIJERA U 2012.\nU Kruševačkom pozorištu u 2012. godini realizovano je 240 programa i pet premijera. Godina je za pozorište bila uspešna, ocenjuje upravnik Branislav Nedić i zbog četrdesetak gostovanja i učešća na festivalima u zemljama regiona. U 2013. godini, u planu je rad na lutkarskoj predstavi za decu RUŽNO PAČE ali i na predstavi za veliku scenu koja će biti izuzetno značajna za pozorište. U pitanju je komad za veliku scenu ,,1915. TRAGEDIJA JEDNOG NARODA po tekstu Branislava Nušića sa kojom će pozorište učestvovati i na Vukovom saboru.\nNarodni muzej Kruševac – REKONSTRUKCIJA ZGRADE I NOVE POSTAVKE\nRekonstrukcija zgrade Narodnog muzeja Kruševac u 2012. godini je završena ali ne u potpunosti, predstoje još neki manji radovi. Kruševljani su dobili jedno moderno zdanje gde su se od druge polovine 2012. godine održavali značajni programi kao što su – manifestacija NOĆ MUZEJA, izložbe i postavke – kaže direktor muzeja Goran Vasić. Počela je ponovo sa radom Škola za likovne talente ,,Milan Milovanović“, u Kući Simića se redovno održavaju izložbe i turističke posete, a u planu je rekonstrukcija Umetničke galerije i konačno uređenje prilaza zgradi muzeja. U toku su arheološka istraživanja LAZAREVOG GRADA a u planu su i drugi lokaliteti tokom 2013. godine.\nKulturni centar Kruševac – Programski sadržajniji i ekonomski stabilniji\nKulturni centar Kruševac u 2012. godini je realizovao više od 250 programa čime je pokazao da ih ima najviše od svih ustanova u kulturi – istakao je direktor KCK Miroslav Smiljković. Misija Kulturnog centra Kruševac je da teške godine tranzicije građanima olakša interesantnim sadržajima. Postojimo i radimo pre svega zbog mladih naraštaja koji kroz škole i sekcije mogu da iskažu svoju kreativnost pa je tako bilo i u protekloj godini, kaže Smiljković. Programski godina je bila uspešna i za sve generacije. Održan je međunarodni Festival ZLATNA KACIGA , manifestacija LETO KULTURE , edukativni, književni , likovni, muzički i drugi programi. Kroz više škola i sekcija, koje uspešno rade već dve decenije, deca i mladi se i zabavljaju ali i usavršavaju svoja znanja i kreativnosti. Časopis za književnost, umetnost i kulturu KCK PUTEVI KULTURE , značajan je ne samo za ovu ustanovu i grad već i Srbiju i dijasporu jer promoviše našu kulturu i talente. Uspešno radi i knjižara KNJIGA koja nudi čitaocima širok izbor poučnih i zanimljivih naslova. U 2013. planirana je modernizacija bioskopa ali i rekonstrukcija krova zgrade KCK. Još bogatiji kulturni i edukativni programi samo su još neki od planova za naredni period u kome moramo i da poboljšamo ekonomsku situaciju ove ustanove istakao je između ostalog direktor Smiljković.\n« ZU Apoteka Kruševac – Ostvareni svi planovi\nPoziv na javnu raspravu – Sportski savez Kruševca »


FBiH: U januaru najviše turista iz Hrvatske i Turske - Portal 072info\nFBiH: U januaru najviše turista iz Hrvatske i Turske\nUkupan broj dolazaka turista u januaru 2015. godine u Federaciji BiH iznosio je 28.077 što je za 21,4 posto više u odnosu na januar 2014. godine, a u odnosu na decembar 2014. manje je za 16,5 posto.\nUčešće domaćih turista bilo je 39,1 posto, a stranih turista 60,9 posto.\nUkupan broj noćenja turista u januaru ove godine iznosio je 55.136 što je za 21,7 posto više u odnosu na januar 2014. godine, a u odnosu na decembar manje je za 4,9 posto.\nUčešće domaćih turista u ostvarenim noćenjima bilo je 37,2 posto, a stranih turista 62,8 posto, podaci su Federalnog zavoda za statistiku.\nU strukturi noćenja stranih turista najviše noćenja ostvarili su turisti iz: Hrvatske (37,7 posto), Turske (7,1 posto), Slovenije (6,5 posto), Srbije (5,3 posto) i Italije (4,4 posto), što je ukupno 61,0 posto. Turisti iz ostalih zemalja ostvarili su 39,0 posto noćenja.\nBroj raspoloživih kreveta u januaru 2015. godine iznosio je 19.932 što je za 20,9 posto više u odnosu na januar 2014. godine. Neto stopa iskorištenosti kreveta na području Federacije BiH iznosila je 9,1 posto.\nKINESKI HOROSKOP ZA MART: Vrijeme je za zaruke i poslovne uspjehe


Vlada Bosansko-podrinjskog kantona Goražde održala 27.redovnu sjednicu\nNa početku sjednice, Vlada je razmatrala i dala saglasnost na Pravilnik o unutrašnjoj organizaciji i sistematizaciji radnih mjesta u Ministarstva za privredu Bosansko-podrinjskog kantona Goražde.\nNakon razmatranja, u skupštinsku proceduru upućen je prijedlog Izmjena i dopuna Finansijskog plana Zavoda zdravstvenog osiguranja za 2019.godinu u iznosu od 17.934.841,00 KM.\nVlada je dala načelnu saglasnost premijerki i ministru za privredu za vođenje pregovora o ustupanju na korišćenje neperspektivne vojne imovine u kasarni Šišeta privrednom društvu „Bosnaplastik“ za proizvodnju pet ambalaže.\nNa prijedlog Ministarstva za finansije, usvojene su i dvije odluke o usmjeravanju neplanirane donacije u Budžetu Bosansko-podrinjskog kantona Goražde za 2019.godinu. Prva odluka odnosi se na usmjeravanje namjenskih sredstava od Federalnog ministarstva obrazovanja i nauke u iznosu od 5.000 KM u budžet MSŠ „Enver Pozderović“ za podršku u nabavci školske lektire, a druga na donaciju Federalnog ministarstva finansija Centru za socijalni rad u iznosu od 4.700 KM.\nDirekciji za robne rezerve BPK Goražde data je saglasnost za nabavku 9.300 litara lož ulja i 25,2 tone drvene peleti.\nNa kraju sjednice, Vlada je imenovala novog koordinatora za saradnju sa dijasporom.


Asfaltirana Ulica Marka Kraljevića u Drenu - Beogradski Portal\nAsfaltirana Ulica Marka Kraljevića u Drenu\nU Mesnoj zajednici Dren asfaltirana je Ulica Marka Kraljevića u dužini od preko 800 metara. Izvođenje završnih radova na asfaltiranju obišao je predsednik Gradske opštine Lazarevac Bojan Stević sa saradnicima.\n„Ovaj put je izuzetno značajan jer povezuje dva dela mesne zajednice Dren. Pored značaja za veliki broj žitelja ovog dela Drena, ovaj putni pravac vodi i ka seoskom groblju, fudbalskom klubu Radnički Dren, a ono što je još značajnije ovim putnim pravcem saobraća i autobuski javni prevoz“, kazao je Stević i dodao da opština ulaže sredstva u još nekoliko aktivnosti u MZ Dren.\n„U toku su radovi na uređenju kapele na seoskom mesnom groblju u Drenu, kao i na uređenju prostorija na seoskom stadionu Radničkog iz Drena. Imamo u planu i uskoro kreće i uređenje prostora za najmlađe, izgradnja dečijeg parkića sa mobilijarom za igru“, naveo je Stević i dodao da je u Mesnoj zajednici Dren u toku i opremanje prostorija u objektu Doma kulture.


Nezavisne i Capital.ba: Simbol privrede postao njen spomenik (14)\nN.N. 04.08.2015 09:03\n"Incelov" dimnjak, koji je nekada predstavljao simbol banjalučke privrede, koliko god to zvučalo morbidno, danas u najbukvalnijem smislu predstavlja nadgrobni spomenik uništene i posrnule privrede u najvećem gradu RS.\nDrugim riječima, ugašeni dimnjak preduzeća, koje je nekada zapošljavalo više od 6.500 radnika, pretvorio se u simbol tranzicijskih i privatizacionih mešetara i spomenik armije obespravljenih radnika.\nU okviru SOUR-a "Incel", koji je bio gigant hemijske indutrije bivše zajedničke države, nekada su poslovale "Celuloza" "Viskoza", "Elektroliza", "Energetika", "Industrijske plantaže" i još nekoliko OOUR-a, koji su ostvarivali zajednički izvoz od preko 100 miliona dolara. U krugu fabričkog kompleksa "Incela" danas je smješteno šezdesetak privatnih preduzeća i nekoliko republičkih ustanova i javnih preduzeća u kojima ukupno radi oko 1.500 radnika. Pored i između firmi i ustanova koje rade nalaze se ruinirani objekti nekadašnjeg privrednog giganta koji predstavljaju pravu sliku privatizacije ovog preduzeća.\nMirko Milkić, jedan od bivših direktora u "Incelu", s neskrivenom sjetom govori o firmi u kojoj je proveo radni vijek i priznaje da više od decenije i po nije sakupio hrabrosti da prođe kroz kapiju kroz koju je u njegovo vrijeme svakodnevno prolazilo više od 6.500 radnika. Milkić kategorično tvrdi da je "Incel" mogao da opstane i kaže da su pojedini proizvodni pogoni, odnosno OOUR-i, i danas mogli da rade i izvoze svoje proizvode.\n"'Viskoza' je gotovo kompletnu proizvodnju izvozila u inostranstvo, uglavnom u Njemačku, i zahvaljujući tome, 'Incel' je imao velika devizna sredstva koja smo 'posuđivali' ostalim jugoslovenskim firmama. Zašto je onda 'Viskoza' morala da propadne? Kome je to bilo u interesu", pita se Milkić.\nOn kategorično tvrdi da se "Incel" mogao restrukturirati i raditi, ali priznaje da su neke katastrofalne greške napravljene prije početka rata i kasnije privatizacije.\n"Tadašnja skupština opštine Banjaluka, čini mi se negdje 1986. godine, odbacila je prijedlog da se spoje 'Incelova' energana i gradska 'Toplana'. Zbog toga Banjaluka danas ima katastrofalno riješeno pitanje grijanja, jer je samo trebalo spojiti 'Incelovu' energanu i 'Toplanu' i danas Banjaluka ne bi imala problem s grijanjem", kaže Milkić.\nOn objašnjava da je "Incel" imao odmarališta od Poreča do Ulcinja, ističući da je "Celex" prije rata cijeli Jadran snabdijevao svojim proizvodima, odnosno ubrusima, toalet papirom, maramicama i ostalim proizvodima.\n"Znam da su kasnije u privatizaciji neki Slovaci privatizovali 'Celex' i zadržali proizvodnju i drago mi je da to radi, ali smatram da taj pogon nije morao da bude privatizovan", kaže Milkić.\nU procesu privatizacije, većina preduzeća iz sastava "Incela" završila je u stečaju, a imovina u rukama tajkuna. Najbolji primjer predstavlja upravo "Viskoza", čija je nekadašnja zgrada u krugu "Incela", poznata kao "zgrada 140", završila u rukama vlasnika kompanije "Ekvator" Đorđa Davidovića, isto kao i hotel "Slavija" u strogom centru Banjaluke. Davidović, odnosno njegova kompanija "Ekvator", postao je vlasnik pomenute zgrade u izvršnom sudskom postupku na ime duga "Incela" prema ovoj kompaniji od oko milion maraka. Nakon što je došao u posjed pomenute zgrade, Davidović je zgradu sanirao i preprodao institucijama RS za 13 miliona KM. U njoj su danas smješteni Inspektorat RS, Agencija za upravljanje oduzetom imovinom i "Službeni glasnik RS".\nJedini pozitivan primjer predstavlja "Incelov" nekadašnji pogon "Celex", koji je kupila slovačka firma "Eco Invest". Slovaci su 65 odsto državnog kapitala, čija je vrijednost procijenjena na 7,4 miliona, kupili za 500.000 KM. To je praktično i jedina firma iz sastava nekadašnjeg giganta koja je zadržala djelatnost i u kojoj danas radi više od 200 radnika, dok su ostala preduzeća, kao što smo rekli, završila ili u stečaju ili u vlasništvu tajkuna, koje su zanimali samo imovina i zemljište tih preduzeća, a ne sudbina radnika.\nVlada RS zadržala je većinski kapital u "Poslovnoj zoni" i "Industrijskim plantažama". Direktor "Poslovne zone" Đurađ Banjac ne dijeli mišljenje Mirka Milkića i kaže da "Incel" jednostavno nije mogao da opstane. Banjac kaže da se stvari moraju posmatrati iz šireg konteksta, a ne samo na način da se "Incel" bavio proizvodnjom deficitarnih proizvoda.\n"U globalnim okvirima, proizvodnjom celuloze, što je nekada bila praktično osnovna djelatnost 'Incela', danas se bavi svega četiri ili pet kompanija na globalnom nivou, tako da je iluzorno govoriti da je 'Incel' sa svojim kapacitetima i zastarjelom tehnologijom mogao da se bori s njima. Pored toga, pooštreni su ekološki standardi koje 'Incel' jednostavno nije mogao da prati", objašnjava Banjac.\nOn se ne slaže ni s tvrdnjama da je "Incel" uništen, jer, kako kaže, u krugu nekadašnjeg "Incela", odnosno u okviru "Poslovne zone" na čijem je čelu, trenutno radi više od 70 privrednih subjekata koji zapošljavaju oko 1.700 radnika.\n"Samo 'Poslovna zona' ima 59 zaposlenih, od kojih najveći broj radi na održavanju", kaže Banjac. Na pitanje kako je "Poslovna zona", koja praktično živi od ubiranja kirije za izdate objekte u krugu nekadašnjeg "Incela", kao i od prilično sporne naplate ulaska u ovoj krug, prošle godine napravila gubitak od preko 800.000 KM, Banjac kaže da je riječ o iščišćavanju i isknjižavanju određenih stvari iz ranijeg perioda.\n"Mi smo svake godine poslovali pozitivno, ali morali smo uraditi određena isknjižavanja i zbog toga je prikazan poslovni minus. Da to nismo uradili prošle godine, morali bismo da uradimo ove", kaže Banjac.\nOn priznaje da je "Poslovna zona" još puna ruiniranih zgrada koje predstavljaju pravo ruglo, ali ističe da su za njihovo uklanjanje ili sanaciju potrebna milionska sredstva.\n"Belfan" primjer lažnog stečaja\nPrivatizacija bivšeg "Incelovog" preduzeća "Belfan" predstavlja školski primjer "zakonite" privatizacije u kojoj novi vlasnik kupi državno preduzeće, rasproda imovinu i na kraju firmu gurne u stečaj. Period od privatizacije do stečaja otkriva cijelu mrežu poslovanja povezanih pravnih lica i prodaje imovine drugim firmama.\nVećinski vlasnik "Belfana" 2003. godine postao je Velimir Ilić, koji je već 15. juna 2004. godine firmu podijelio na dvije nove firme - "Belfan novi" i "Inbel" u kojem je direktor bio njegov sin Dragan Ilić, poznat i kao vlasnik ugostiteljskog objekat "La Teraca" u banjalučkom naselju Lazarevo, kaže naš sagovornik koji je želio da ostane anoniman.\nPotom je imovinu i poslovne objekte u krugu "Incela" u vlasništvu "Belfana", odnosno u vlasništvu novoformiranih preduzeća "Belfan novi" i "Inbel", prema dokumentaciji koja je u našem posjedu, prodao preduzećima "Max papir", "Megastil", "Santana", "Čegar", "Joneko", "Grand Sani" i "Tomato Commerc", a ugovor o fizičkoj diobi nepokretnosti zaključen je 29. februara 2008. godine.\nNakon zaključenja pomenutog ugovora i diobe imovine, Osnovni sud u Banjaluci, odnosno sudija Nedeljko Milijević, na prijedlog direktora "Belfan novi" Slavka Bosančića, donio je 14. oktobra 2008. godine rješenje o pokretanju stečajnog postupka u ovom preduzeću. Saglasnost za pokretanje stečajnog postupka dala je i privremeni stečajni upravnik Ljubinka Berić-Risojević, koja je u pisanom izvještaju navela da "preduzeće od 2007. godine ne obavlja poslovnu aktivnost zbog platežne nesposobnosti", te da "raspolaže imovinom iz koje se mogu namiriti troškovi stečajnog postupka".\nStečajni postupak u ovoj firmi je završen, a isti scenario je započet i u firmi "Inbel" i to 9. juna 2011. godine kada je direktor Dragan Ilić predložio otvaranje stečajnog postupka. Privremeni stečajni upravnik se protivio tom prijedlogu, ali se nakon nalaza finansijskog vještaka Miodraga Zeljkovića složio s prijedlogom i isti sud i isti sudija kao i u slučaju "Belfan novi", dakle Nedeljko Milijević, 10. maja 2012. godine donio je rješenje o otvaranju stečajnog postupka u "Inbelu", koji još nije okončan. Interesantno je da je direktor "Inbela" Dragan Ilić u prijedlogu za pokretanje stečaja priznao da je "imovina preduzeća, odnosno nekretnine prodate radi izmirenja dugova", kao i da su "mašine i oprema za obavljanje registrovane djelatnosti već ranije prodate radi izmirenja obaveza prema povjeriocima".\nPravi kuriozitet u cijelom slučaju predstavlja činjenica da se, uprkos zahtjevima bivših radnika "Belfana", niko od inspekcijskih ili istražnih organa nije ozbiljno zainteresovao za privatizaciju ovog preduzeća iz čega se može zaključiti da je "Belfan", kao i većina ostalih privatizovanih preduzeća u Srpskoj, uništen po zakonu.\n"Industrijske plantaže" pozitivan primjer!\nPored "Poslovne zone", u većinskom vlasništvu Vlade RS su i "Industrijske plantaže" za koje se slobodno može reći da su, pored "Celexa", jedina zdrava firma iz sastava bivšeg "Incela". Ovo preduzeće se bavi plantažnim uzgojem šumskog drveća i posjeduje oko 7.500 hektara pod plantažama na području Laktaša, Čelinca, Srpca i Prnjavora. Prema izvještaju nezavisnih revizora o poslovanju ovog preduzeća u prošloj godini, "Industrijske plantaže" posjeduju imovinu vrijednu oko 110 miliona KM i ostvaruju godišnji prihod od 3,5 miliona KM. Uprkos tome, upućeni tvrde da se upravo zbog toga već godinama plete mreža i pravi plan kako da se ovo preduzeće srože na najniže grane, kako bi njegova imovina i vrijedne plantaže, po uhodanom receptu, završile u rukama novopečenih bogataša. Na sreću, Uprava ovog preduzeća za sada se uspješno odupire svim pritiscima o čemu svjedoči i pozitivna ocjena revizora.\nKo je prodao odmarališta na Jadranu?!\nPosebnu priču u vezi s imovinom bivšeg "Incela" predstavljaju odmarališta ovog nekadašnjeg privrednog giganta širom jadranske obale. Najveći broj prijava u tim predmetima podnijela je Komisija za reviziju privatizacije u RS u vrijeme dok je njen predsjednik bio Savo Ševaljević, ali nije poznato da je bilo koja prijava završila sudskim epilogom i to ne samo kad je riječ o imovini "Incela", već i brojnih drugih preduzeća iz RS. Iz nadležnih tužilaštava stizala su samo štura saopštenja da se postupci nalaze u fazi istrage, tako da praktično niko ne zna kakva je sudbina preostalih odmarališta na obalama Jadrana čiji vlasnici su propali i uništeni privredni giganti iz RS, među kojima je i bivši ponos hemijske industrije SFRJ.\nPoslovni portal "Capital.ba" i "Nezavisne novine" će serijom tekstova detaljno objasniti i podsjetiti kako su uništeni nekadašnji privredni giganti - banjalučka preduzeća koja su zapošljavala najveći broj radnika.\nČitajte u srijedu:\nGospodska: Tajkunska ulica bez broja


Ајахуаска и искуство блиско смрти - ELEMENTARIJUM\nKako je pokazala nedavna studija, psihodelična droga koja je sastavni deo južnoameričke biljne mešavine zvane ajahuaska izaziva posledice nalik iskustvima bliskim smrti\nDMT je glavni psihoaktivni sastojak ajahuaske, koju neki domorodački narodi Amazona koriste kao „svetu tajnu“. Ljudi koji su je konzumirali obično opisuju kako osećaju da transcendiraju sopstveno telo i ulaze u drugačiju stvarnost.\nNakon eksperimenta sa DMT, rezultati upitnika potvrdili su da svih 13 učesnika ispunjava pretpostavljene kriterijume za iskustvo blisko smrti. Oni su rekli da su se osećali kao da su se našli u „nezemaljskom ambijentu“, doživljavajući „neopisiv mir ili prijatnost“, osećajući „jedinstvo sa univerzumom“ i izuzetnu pojačanost čula.\nPsihodelične droge kao što je DMT deluju uglavnom tako što utiču na sistem seratonina u mozgu. Iako ova studija nije merila moždanu aktivnost, Timerman smatra da „možemo samo spekulisati da se nešto slično događa i tokom iskustava bliskih smrti“.


Od prošlih evropskih izbora smanjena razlika između ekonomija EU - Izazov\nNovi magazin 14. maja 2019. 15:37\nRazlike između članica EU i političkih grupa pred izbore za Evropski parlament sledeće nedelje su velike ali se blok od prethodnih izbora pre pet godina približio na ekonomskom planu, piše britanski Fajnenšel tajms i upozorava na sve veći problem regionalnih nejednakosti.\nSmanjenju razlika u poslednjih deset godina doprinele su istočnoevropske zemlje, koje su kasnije postale članice EU, a napredovale su u približavanju zapadnoevropskim ekonomijama.\nEvropska centralna banka je za probleme okrivila „kruta tržišta proizvoda i rada“ koja su, kako je ocenila, „znatno produžila proces prelaska kapitala i radne snage iz sektora pogođenih krizom u one koji brže rastu“.\nIstovremeno ekonomista Centra za evropske reforme Kristijan Odendal pozitivno ocenjuje restriktivnu monetarnu i fiskalnu politiku i fiskalnu štednju i napominje da se „zona evra stabilizovala kada je 2012. Evropa odbacila neke dogme“.\nFajnenšel tajms piše da je ono što trenutno najviše zabrinjava regionalni nivo jer u mnogim članicama iz centralnog dela i sa istoka EU nacionalni prosek podižu performanse oblasti oko glavnih gradova dok su ostali regioni veoma siromašni.\n„Siromašnije zemlje i regioni Evrope imaju problem da privuku, obuče i zadrže kvalifikovane ljude koji su im potrebni da izgrade visokoproduktivan sektor usluga i tehnoloških klastera“, rekao je Odendal i dodao da to može da ima i političke posledice.


Ceh partijsko-familijarnom kapitalizmu | PCNEN\nObjavio/la PCNEN Analize&Mišljenja 28. Feb. 2014. | 16:39\nCrnogorskoj ekonomiji prijeti vrijeme nespokoja u kojem će se dugoročno plaćati ceh domaćem partijsko-familijarnom kapitalizmu. Ne nazire se pravedan i jasan državni program koji bi makar dugoročno budio nadu u privredni i društveni oporavak. Đukanovićeva vlada samo propagandnom retorikom pokušava da nadomjesti ekonomsku politiku koja se odvija po modelu – pola koraka naprijed, tri koraka nazad.\nJavni dug je nekontrolisan i sa promašenim autoputem preći će 83% društvenog proizvoda, nezaposlenost je već preko 20% od čega je oko 10.000 besperspektivnih visokoškolaca, opšta nelikvidnost svakodnevno ugrožava i ubija kompanije, evropski fondovi i nekoliko krupnih investicija se koriste za opstanak DPS-a i poslovne interese vladajućih krugova, dok je politika društvene nejednakosti preko dvije trećine građana učinila dugoročno siromašnim ili prezaduženim.\nDa stvari budu još gore, Crna Gora sve više gubi bitku sa konkurentnim državama u pogledu stvaranja stimulativnog poslovnog okruženja. Tope se naše poreske prednosti, ogroman i parazitski javni sektor guta realnu ekonomiju, državna i lokalna uprava se vježbaju u obesmišljavanju privatne inicijative, dok poslovnu regulativu kreira nesposobna birokratija. Ilustracije radi, najnoviji nacrt zakona o strancima, osim niza spornih odredbi, sadrži i rješenje kojim MUP kao predlagač oživljava “sovjetsku ekonomsku misao”. Naime, ovim zakonom predviđeno je da crnogorska kompanija koja zapošljava stranca na mjestu direktora obavezno mora da zaposli i najmanje dva crnogorska državljanina. Zaboravimo li na trenutak da je riječ o diskriminatorskoj i neustavnoj odredbi kojom se krši sloboda preduzetništva i samostalnost privrednih društava, prosto je nevjerovatno u kojoj mjeri se crnogorska vlada sve više trudi da, pored jedva živog domaćeg malog i srednjeg biznisa, rastjera i firme koje su u vlasništvu malih stranih investitora.


Novosibirska oblast promenila vremensku zonu - Sputnjik Srbija\n13:22 24.07.2016 (osveženo 13:26 24.07.2016) Preuzmite kraći link\nNovosibirska oblast u Rusiji promenila je vremensku zonu i sada je na pet sati razlike sa Beogradom umesto uobičajena četiri.\nMeđutim, mišljenja građana povodom ove odluke su podeljena, a u vreme kada je vreme promenjeno, već je bilo prikupljeno preko 5.500 potpisa da ta odluka bude ukinuta.\nRazlog za ovu odluku, navode vlasti, bio je da se trajanje dana produži na sat vremena.\nU oktobru 2014. godine Rusija je uvela stalno „zimsko vreme“ i ukinula pomeranje kazaljki, kao što je to običaj u svetu.\nPrethodno je tadašnji ruski predsednik Dmitrij Medvedev ukinuo vraćanje sata tokom zimskog vremena jer je smatrao da će na taj način tokom snežnog perioda dan biti duži, međutim mnogi građani su se žalili da nisu bili u stanju da se izbore sa sumornim jutrima nakon čega je Vladimir Putin uveo zimsko računanje vremena kao jedino.\nvreme, promena, zimsko vreme, vremenska zona


Pripadnici privatnih bezbednosnih kompanija u Iraku, 2007. godina\nTramp je u utorak pomilovao 15 osuđenika, a među njima su i četvorica pripadnika kompanije "Blekvoter" koja su radila za američki Stejt department po ugovoru.\nPristalice osuđenih pripadnika "Blekvotera" tražile su da budu pomilovani, navodeći da su oni kažnjeni teže nego što zaslužuju.\nMeđutim, portparolka Kancelarije UN za ljudska prava Marta Hurtado navela je da su oni osuđeni na kazne zatvora od 12 godina do doživotne, između ostalog za ubistvo prvog stepena, i da bi njihovo pomilovanje "doprinelo nekažnjivosti i imalo efekat podsticanja drugih da ubuduće čine takve zločine".\n"Žrtve teških kršenja ljudskih prava i ozbiljnih kršenja međunarodnog humanitarnog prava takođe imaju pravo na obeštećenje koje uključuje pravo da vide počinioce kako služe kazne srazmerne ozbiljnosti njihovih dela", navela je Hurtado.\n"Moja poruka američkom predsedniku Trampu je da ne pomiluje ili oslobodi počinioce jer su oni teroristi," izjavio je za CNN Jasim Mohamad Al Nasravi, policajac koji je ranjen u ovom napadu pre 13 godina.\nFBI-jevi istražitelji koji su posetili mesto događaja narednih dana, opisali su ga kao „Mi Laj masakr u Iraku“ - referencu na čuveno ubistvo seljaka od strane američkih trupa tokom rata u Vijetnamu, zbog kojeg je osuđen samo jedan vojnik.\nTrump pomilovao Manaforta, Stonea i Kushnera


Crnogorski parlament o aferi “Koverat” | TV KANAL 9 NOVI SAD\nNaslovna KOMŠIJE CG Crnogorski parlament o aferi “Koverat”\nCrnogorski parlament o aferi “Koverat”\nNa inicijativu opozicione Socijaldemokratske partije, koju je potpisalo 28 poslanika opozicionih strana, crnogorski parlament na vanrednoj sednici raspravlja danas o aferi "Koverta", izazvanu snimkom koji je obelodanio Duško Knežević, predsednik Atlas Grupe i nekadašnji savetnik predsednika Mila Đukanovića.\nNa snimku se vidi kako bivši gradonačelnik Podgorice Slavoljub Stijepović za izborne potrebe vladajućeg DPS iz Kneževićeog doma izlazi sa 97.500 evra u koverti.\nNa vanrednoj sednici poslaici raspravljaju o Predlogu zaključaka povodom ove afere, a sednici prisustvuje i vrhovni državni tužilac Ivica Stanković.\nSkupština je posebno pozvala Tužilaštvo da nastavi sa istragom u ovom slučaju kako bi se u daljem postupku konačno utvrdilo ko su akteri ovog teškog krivičnog dela, o čemu već postoji osnovana sumnja na osnovu snimaka o kojima je javnost upoznata, navodi se u zaključcima.\nParlament konstatuje, kako se navodi u predloženim zaključcima, da su poslednja dešavanja oko afere,,Koverta”, a u kojoj učestvuje sami državni vrh, dodatno produbila nepoverenje u izborni proces i nedvosmisleno pokazala da u ovom trenutku nema uslova za fer i slobodne izbore, preneo je portal In4s.\nPoslanik DF-a Predrag Bulatović konstatovao je da sednici ne prisustuje glavni specijalni tužilac Milivoje Katnić, navodeći da parlament danas ne bi raspravljao da je prvi čovek tužilaštva radio svoj posao. (Agencije)\nPrethodni tekstSavremena analiza hrane u laboratoriji Instituta za prehrambenu tehnologiju\nSledeći tekstRaspored sahrana za petak, 22. februar


Vesti » Da li je potrebno više inspektora za bolju kontrolu hrane u Srbiji?\nVoće i povrće na tržištu Srbije zdravstveno je ispravno, navode u Ministarstvu poljoprivrede. Od oko 3.000 uzoraka, koliko su ove godine proveravali u laboratorijama, nedozvoljene količine pesticida pronašli su u 11 od domaćih proizvođača, i u dve pošiljke – paprika i pomorandži iz Turske i Albanije.\nSamo tri fitosanitarna inspektora kontrolišu bezbednost voća i povrća u Beogradu, bilo u proizvodnji ili u prometu,\nkažu u Upravi za zaštitu bilja. U Srbiji ih nema više od 100.\nU Zakonu o bezbednosti hrane ne definiše se jasno čija je nadležnost pijaca. Sve inspekcijske službe koje imaju nadležnost po osnovu Zakona o bezbednosti hrane ili po osnovu drugih zakona sporadično vrše kontrole na pijacama, objašnjava direktor Uprave Ministarstva poljoprivrede za zaštitu bilja Nebojša Milosavljević.\nStručnjaci godinama upozoravaju da je zemljište kontaminirano od bombardovanja. I kao da to nije dovoljno, mnogi prskaju biljke a da malo znaju kako se to bezbedno radi. Mnogi poljoprivrednici kažu da nikada nisu prošli obuku za rukovanje pesticidima i da nisu doživeli da to neko organizuje i da ih pozove.\nSvake godine inspekcija određuje po regionima domaće proizvođače čije će proizvode kontrolisati i u laboratoriji. Kada je reč o robi iz uvoza, u laboratoriji se proverava samo ona za čiju pošiljku se na osnovu analize rizika proceni da može biti sporna. Ostale inspekcija kontroliše tako što pregleda njihovu dokumentaciju i fizički proverava robu.\nBeograd hrana Kontrola hrane Ministarstvo poljoprivrede pesticidi povrtarstvo Uprava za zaštitu bilja vesti voćarstvo


Mnoge kladionice su zadovoljno trljale ruke posle sinoćnjih senzacija na Evropskom prvenstvu u fudbalu, ali u jednoj "čupaju kosu".\nOve što su "dobro prošle", mogu da zahvale na tome jer su se desila dva potpuno neverovatna, neočekivana rezultata, pa su mnogi koji su se kladili - ostali bez dobitaka.\nHrvatska je ostala u suzama posle najluđeg meča na EURO 2020, poraza od Španije sa 5:3 posle produžetaka, a Švajcarska je uz gol u 90. minutu za neverovatan ulazak u produžetke, a onda i dramatičnih penala eliminisala prvaka sveta, Francusku.\nTa dva meča su završena, posle 90 minuta, rezultatima 3:3 i...\n... možda je neko, negde, na svoj tiket stavio da će jedna od tih utakmica biti okončana pomenutim ishodom posle dva odigrana poluvremena, ali jedan čovek je uložio novac - da će oba biti završena tako!\nNaime, na internetu se pojavio snimak tiketa iz grada Štadea, na severu Nemačke, na kome se vidi da je "srećni dobitnik" na svoj tiket uložio pet evra i stavio da će oba meča ući u produžetke posle po šest postignutih golova na njima.\nKvota za jedan takav ishod je bila 150, pa kada se 150 pomnoži sa 150 jer se kvote na odabranim mečevima množe, dobije se čak 22.500 puta uvećanje uloga.\nI, kako se u Nemačkoj na uplaćeni novac na tiket odmah oduzima porez, uplata koja je ostala kladionici je bila 4,75 a ne pet evra, a dobitak - čak 106.875 evra.\nKladionica može da utehu traži upravo u pomenutom porezu, jer da nije bilo odbijeno 25 evrocenti, morala bi da isplati dobitniku 112.500 evra, a ovako je "uštedela" 5.625.\nStvarno je nestvaran ovaj šampionat Evrope, zar ne? A podsetimo, ovako izgleda kompletan raspored završnice na EURO 2020. Prava uzbuđenja tek predstoje.


Crtež Džona Koltrejna koji ilustruje matematiku muzike – diz que diz\n23. septembra 2018. Tamara Nikolić Некатегоризовано\nU mnogim javnim predavanjima, kao i u svojoj knjizi Džez fizike, fizičar i saksofonista Stivon Alegzander tvrdi da su Albert Ajnštajn i Džon Koltrejn imali mnogo toga zajedničkog. Alegzander nam posebno skreće pažnju na takozvani „Koltrejnov krug” koji podseća na ono što bi svaki muzičar prepoznao kao „Krug petina”, ali sa Koltrejnovim vlastitim inovacijama. Koltrejn je dao crtež saksofonisti i profesoru Jusefu Latifu 1967. koji ga je potom uvrstio u svoj čuveni tekst, Repozitorijum skala i melodijskih obrazaca. Tamo gde Latif vidi Koltrejnovu muziku kao duhovno putovanje koje obuhvata bogate tradicije autofiziovidovite* muzike, Alegzander vidi isti geometrijski princip iza Ajnštajnove kvantne teorije.\n*Aluzija na album Jusefa Latifa Autophysiopsychic (1977)\nKoltrejnov krug (slika preuzeta sa sajta: http://www.openculture.com)\nOba opisa deluju sasvim na mestu. Muzičar i bloger Roel Holander pamti da je „Telonijus Monk jednom rekao da su svi muzičari podsvesno matematičari. Muzičari poput Džona Koltrejna su, pak, vrlo svesni matematike u muzici i svesno je primenjuju u svom opusu.”\nKoltrejn je takođe bio veoma upućen u Ajnštajnov rad i rado je često pričao o njemu. Muzičar Dejvid Amram se seća kako mu je genije iza albuma Giant Steps rekao da on pokušava nešto slično da postigne u muzici.\nHolander pažljivo raščlanjuje Koltrejnovu matematiku u dva teorijski izuzetno potkovana eseja, gde u jednom iznosi opšti osvrt na Koltrejnovu Muziku i Geometriju, dok u drugom posebnu pažnju posvećuje njegovom Krugu Tona. Sam Koltrejn retko je govorio javno o intenzivnom teoretskom radu iza njegovih najpoznatijih kompozicija, verovatno zato što je radije hteo da one govore same za sebe. Više je voleo da se izražava filozofski i mistično, podjednako crpeći iz fascinacije i naukom i raznovrsnim duhovnim tradicijama. Koltrejnov poetski način izražavanja pruža izvođačima njegove muzike širok dijapazon perspektiva posmatranja Kruga, kako je džez muzičar Kori Mvamba otkrio kada je neformalno anketirao nekolicinu drugih svirača na Fejsbuku. Klarinetista Arun Goš je, recimo, u Koltrejnovim matematičkim principima video muzički sistem koji je stupao u dodir sa Božanskim. Reč je o sistemu, kako on smatra, koji mu deluje veoma islamski.\nLatif se složio sa tim, a malo je onih koji su razumeli Koltrejnov metod bolje od njega. Godinama je blisko sarađivao sa Koltrejnom. Od njegove smrti 2013. godine pamti se kao Koltrejnu ravan i čak u svojstvu mentora muzičarima, posebno zbog njegove otvorenosti prema teoriji i muzici širom sveta. Latif je čak tvrdio da je Koltrejnovo pozno remek-delo A Love Supreme moglo da bude naslovljeno Allah Supreme, da nije bilo straha od političkog zazora. Ovakva izjava može da se smatra spornom, ali ono što vidimo u velikom odzivu na Koltrejnovu muzičku teoriju, tako dobro sažetu u gornjem crtežu, jeste da je prepoznavanje tih muzičkih struktura, kako piše Latif, njemu predstavljalo kako naučno otkriće, tako i religijsko iskustvo. Za njega su to bili intuitivni procesi koji su se ostvarivali, piše Latif, u umu muzičara kroz apstrakciju iskustva.\nPročitaj u originalu: http://www.openculture.com/2017/04/the-tone-circle-john-coltrane-drew-to-illustrate-the-theory-behind-his-most-famous-compositions-1967.html\nAutor teksta: Džoš Džouns


SENATSKI IZVJEŠTAJ O RUSKOM UTICAJU! Demokrate: SAD trebaju dati još novca Srbiji da se suprotstavi uticaju Rusije - GlobalCir\nZAPLJENA U VELIKOJ BRITANIJI: U tovaru banana pronađen kokain vrijedan 76 miliona funti - 23 minutos ago\nSENATSKI IZVJEŠTAJ O RUSKOM UTICAJU! Demokrate: SAD trebaju dati još novca Srbiji da se suprotstavi uticaju Rusije\nSenatori iz američke Demokratske partije traže da SAD odvoje više novca za Srbiju kako bi se suprotstavila uticaju Rusije. Oni traže i da visoki američki zvaničnici više posjećuju Beograd.\nPovećan broj proruskih medija i organizacija\nU dijelu izvještaja senatskog odbora za spoljne poslove o ruskom uticaju u Evropi, navodi se da je u Srbiji, prema podacima Stejt departmenta znatno povećan broj nevladinih organizacija i medija s proruskim stavom, čemu se treba suprotstaviti, posebno imajući u vidu centralnu ulogu Srbije na Balkanu.\nIzvještaj je danas objavio najviše rangirani demokrata u senatskom odboru Ben Kardin, koji je rekao da dok američki predsjednik Donald Tramp na međunarodnom planu ne radi ništa, ruski predsjednik Vladimir Putin “nastavlja da poboljšava svoj asimetričan arsenal i traži dalje mogućnosti da ometa vlade i podrije podršku demokratskim i međunarodnim institucijama koje su SAD i Evropa gradili posljednjih 70 godina”.\nSrbija je važna zemlja u regionu s obzirom na centralni geografski položaj i komplikovanu skorašnju istoriju s raspadom Jugoslavije, navodi se u dokumentu “Putinovi asimetrični napadi na demokratiju u Rusiji i Evropi: Implikacije po nacionalnu bezbjednost SAD”, koji su potpisali samo članovi senatskog odbora iz Demokratske partije.\n“Asimetričan arsenal ruske vlade u Srbije je mnogostruk i veoma efikasan u održavanju javne podške snažnim odnosima s Moskvom. To je postignuto uz ulaganje malo napora u protivmjere sa strane Evropske unije i SAD. S obzirom na centralnu ulogu i uticaj Srbije na Balkanu, svaka strategija za suprotstavljanje malignom uticaju treba da počne s Beogradom”, navodi se izvještaju.\nU izvještaju se navodi i da lideri Srbije prolaze kroz teško političko okruženje, ali da nema sumnje da se Srbija suočava s pritiscima dok pokušava da “sjedi na dvije stolice”.\nTrump za Srbiju tražio tek 12,1 milion dolara\nSenatori ocjenjuju da će ruska propaganda nastaviti da utiče na javno mnjenje u Srbiji, ako ne bude značajnije odbrane. Vlasti Srbije ne rade dovoljno na suprotstavljanju uticaju Moskve, navodi se u izvještaju i dodaje da je “liderstvo bitno, i ako Srbija želi da uđe u EU, mora preduzeti korake da se suprostavi ruskom asimetričnom arsenalu”.\nDemokratski senatori navode da SAD moraju povećati pomoć Srbiji pošto je ona proteklih godina na silaznoj putanji.\nPrema kongresnim podacima, SAD su za Srbiju u fiskalnoj 2014. obezbijedile 22,9 miliona dolara, u 2015. godini 14,2 miliona dolara, a u 2016. godini 16,8 miliona dolara. Za 2017. Obamina adminstracija je tražila 23 miliona dolara, dok je Trampova u budžetu za 2018. tražila 12,1 milion dolara.\nSAD takođe moraju promijeniti razmišljanje o smanjenju svog prisustva u regionu i raditi na više ekspanzivnom i više preduzetničkom pristupu koji dugoročno investira u izgradnju otpornosti i jačanje demokratskih institucija, uključujući njihov kapacitet da se suprotstave dezinformacijama, navodi se u izvještaju.\nVašigton takođe treba da nastavi da radi na podršci naporima Srbije da bude više energetski nezavisna, budući da je najviše zavisna od energenata uvezenih iz Rusije, navodi se u tekstu.\nSenatske demokrate ocjenjuju da pored finansijske pomoći i američki zvaničnici treba da pojačaju svoje angažovanje.\nSAD moraju poslati jasnu poruku da su spremne da ulože vrijeme i napore neophodne za podršku onima koji žele demokratsku budućnost u Evropi, navodi se u tekstu i dodaje da je prisustvo SAD na visokom nivou u regionu primetno smanjeno od pada Slobodana Miloševića prije više od 17 godina.\n“Rusko angažovanje s liderstvom Srbije stoji u oštrom kontrastu s angažovanjem SAD. Predsjednik (Aleksandar) Vučić se sastao s predsjednikom Putinom najmanje 12 puta od 2012. Posljednji predsjednik SAD koji je posjetio Beograd bio je Džimi Karter 1980. Da popune tu prazninu, više zvaničnika SAD, uključujući članove Kongresa, treba redovno da putuje u region i prima visoke goste u Vašingtonu. SAD treba da pošalju jasnu poruku da su se vratile i da su spremne da ozbiljno rade na saradnji sa zemljama i saveznicima širom Evrope radi odbrane od malignih uticaja i pomognu zemljama da završe integracione procese”, navodi se u tekstu.\nŠEF MOSSADA: Imamo svoje oči i uši u Iranu\nDVA MILIONA MAĐARA U SUSJEDNIM ZEMLJAMA: Dijaspora odlučuje mađarske izbore?


ODNOSI NA REANIMACIJI: Obnavljanje nade – Monitor\nNova garnitura u Evropskoj komisiji pokazuje više iskrenosti i spremnosti da pomogne državama regiona i oživi politiku proširenja\nOno što su evroentuzijasti na Balkanu željeli svih ovih godina da čuju iz sjedišta EU izgovorio je novi komesar za susjedsku politiku i proširenje Oliver Varhelji: “Proširenje EU na Zapadni Balkan glavni je prioritet Evropske Komisije”.\nU dokumentu koji je početkom ovog mjeseca usvojila EK ističe se da je integracija država Balkana u EU “geostrateška investicija u stabilnu, jaku i ujedinjenu Evropu”.\nNije se ostalo samo na riječima ili dokumentima. Usvajani su novi, konkretnijih principi za poboljšanje pristupnog procesa, a iz čega je vidljivo da se EU mnogo odlučnije nego ranijih godina, politički argumentovano izjašnjava za proširenje na Zapadni Balkan. Prvi put se jasno navodi da je politika proširenja snažno sredstvo za podsticanje demokratije i da je uslovljavanje reformi glavno sredstvo te politike. Indikativno je takođe što se ukazuje na mogućnosti sankcionisanja manjkavih reformi, te napominje da se odluke u tom procesu neće više donositi jednoglasno (pristankom svih 27 članica), već da je za to dovoljna kvalifikovana većina.\nMožda je najvažnije to što EK prvi put govori o direktnijoj komunikaciji EU sa građanima/kama zemalja zapadnog Balkana koji su stvarni zagovornici eurointegracija, odnosno obavezuju se ovdašnji zvaničnici da komuniciraju sa građanima o ciljevima članstva u EU. Tu komunikaciju Komisija postavlja kao uslov za proces proširenja! Namjera je da građani budu mnogo više uključeni u ovaj proces i da vide konkretne koristi, jer se, što pokazuje primjer Crne Gore, sve praktično svelo na tehničku vježbu i ispunjavanje određenih zadatih uslova.\n“Bez značajnijeg priliva sredstava za ulaganje u vidljive projekte, kao što su škole ili bolnice, vodovodi, kanalizacije, odlagališta otpada, energetskih konekcija, plašim se da građani neće biti u prilici da razumiju značaj pomoći koju im pruža EU. Sva ta ulaganja zahtjevaju ozbiljnija sredstva u poređenju sa trenutno dostupnim IPA fondovima, i koja budžeti zemalja regiona ne mogu da istrpe. Nije realno očekivati da ćemo sami uspjeti da finansiramo sve ono što su zahtjevi budućeg članstva. Ne radi se o ‘kasici prasici’, već o zajedničkom investicionom planu, nešto nalik na ‘Maršalov plan’ za Zapadni Balkan”, smatra Srđan Majstorović iz beogradskog Centra za evropske politike.\nIz Brisela je najavljeno da će tokom pripreme samita EU-Zapadni Balkan, koji će se početkom maja održati u Zagrebu, Komisija predstaviti plan ekonomskog i investicionog razvoja regije.\n“Vjerujemo da će nova metodologija, zajedno s novim ocjenama EK o reformskim naporima Albanije i Sjeverne Makedonije, omogućiti da Evropski savjet u martu donese odluku o otvaranju pregovora sa te dvije države”, kaže Andrej Plenković, premijer Hrvatske, zemlje koja u prvoj polovini ove godine predsjedava Unijom.\nUpravo je tvrdi stav Francuske da prošle godine spriječi otvaranje pristupnih pregovora sa Skopljem i Tiranom opasno urušio kredibilitet EU. Nepredvidiva i nekonzistentna politika prema Balkanu, to pokazuje slučaj sa S.Makedonijom, može imati destabilizirajući učinak po čitav region.\nDa EU ne želi više stajati po strani pokazao je boravak visokog predstavnika EU za vanjske poslove i bezbjednosnu politiku Žozepa Borela krajem januara u Beogradu i Prištini. On je tom prilikom pozvao Srbiju i Kosovo da zaključe sveobuhvatni, pravno obavezujući sporazum o normalizaciji odnosa.\nU naredne tri sedmice biće poznato da li će biti imenovan i specijalni evropski izaslanik za dijalog između Beograda i Prištine. Na taj način bi pitanje Zapadnog Balkan bilo stalno na dnevnom redu u Briselu i Strazburu, poslala bi se poruka, ne samo državama Zapadnog Balkana, koliko je ovaj region važan za Uniju, ali i trećim zemljama, koje su u međuvremenu koristile odsutnost EU kako bi povećale svoje prisustvo i ostvarivale sopstvene interese, koji nijesu uvijek u skladu sa interesima EU.\nOvi koraci i pozitivne poruke – obnovljeni angažman EU na Zapadnom Balkanu, regionalna saradnja, investicioni planovi – bile su glavne tačke razgovora lidera EU i država Zapadnog Balkana ove sedmice u Briselu. Sastanak je, kako su izvjestili njemački mediji, poslužio za upoznavanje aktera i opipavanje pulsa politike proširenja koja se se nakon godina preživljavanja i blokada nalazi u procesu reanimacije.\n„Promijenili smo metodologiju koja bi sada trebalo da obnovi povjerenje na objema stranama i uspostavi kredibilnu perspektivu ulaska u EU”, ocijenila je predsjednica EK Ursula fon der Lajen.\nUčvršćivanju povjerenja treba pomogne i činjenica da je EU bila glavni organizator donatorske konferencije za saniranje šteta od teškog zemljotresa koji je krajem novembra prošle godine pogodio Albaniju, a na kojoj je u Briselu u ponedjeljak prikupljeno čak 1,15 milijardi eura.\n“To nije samo priča o rekonstrukciji i obnovi infrastrukture, već je ključna poruka ove priče nesalomiva povezanost između Albanije i EU koja opravdava svaki budući napor prema integraciji”, kazao je iražavajući zadovoljstvo rezultatima tog skupa albanski premijer Edi Rama.\n“Dok zemlje Zapadnog Balkana ne osjete da su vrata EU iskreno otvorena i da su dobrodošle, evidentno će postojati obostrana sumnja i problem kredibiliteta. U takvim okolnostima vladajuće elite donose pragmatične odluke zasnovane na trenutnim interesima, mnogo manje na vrijednostima, a više na onome što se može nazvati pukom ‘trgovinom’”, tvrdi analitičar Majstorović.\nEvidentno je da je motiv za izradu novih, konkretnih i održivih prijedloga, mjera i poteza želja EU da povrati opasno poljuljano povjerenje proteklih godina na Zapadnom Balkanu i pruži novu nadu. “Za jugoistočnu Evropu, ali i za EU je važno nastaviti proces proširenja, jer EU okružuje tu regiju i članstvo ovih šest država bi značilo pretvaranje jednog geografskog prostora u politički prostor”, poručuje David Sasoli, predsjednik Evropskog Parlamenta


Početna strana ITALIJA SICILIJA KATANIJA SPORTING BAIA\nLokacija: Hotel se nalazi u samom zalivu Đardini Naksos, sa pogledom na Etnu ili Taorminu. Nalazi se 30 m od peščane plaže koja se smatra jednom od najlepših u mestu, tačnije deli ga ulica-gradsko šetalište. Od aerodroma Katanija je udaljen 60 km.\nSobe: Sve sobe imaju kupatilo (tuš/wc), fen, klima uređaj - centralna klimatizacija (jun – septembar), SAT TV, sef, mini frižider, balkon.\nHotelski sadržaj: Osim recepcije i restorana, hotel u svom sastavu ima bazen, parking, wi fi internet u lobiju i baru, wellness centar (uz doplatu), fitnes centar.\nSport i zabava: Osim na gradskoj plaži, gosti mogu da se opuste i uživaju u nekom od obližnjih restorana i barova, takođe imaju mogućnost korišćenja teretane i iznajmljivanje bicikli.\nHotel se nalazi u samom zalivu Đardini Naksos, 30 m od peščane plaže, sa pogledom na Etnu ili Taorminu.